text: எண் (Number) என்பது எண்ணுதல், அளவிடுதல் மற்றும் சிட்டையிடுதலுக்குப் பயன்படும் ஒரு கணிதப் பொருளாகும். கணிதத்துறையில் பலவகையான எண்கள் உள்ளன. எண்களுக்கான இயல் எண்கள் (1, 2, 3, 4, ...) எண்களுக்கான அடிப்படை எடுத்துக்காட்டாகும். எண்களைக் குறிப்பதற்குப் பயன்படுத்தப்படும் குறியீடானது எண்ணுரு எனப்படும். மனிதன் தோன்றிய காலத்திலேயே அவன் கைவிரல்களை எண்ண எப்பொழுது தானே கற்றுக்கொண்டானோ அன்றே 'எண்' என்ற கருத்து உண்டானதாகக் கொள்ளலாம். எண்களின் கருத்து வளர்ச்சியே கணிதவியலின் தோற்றம் ஆகும். கணிதத்தில், பல நூற்றாண்டுகளாக பூச்சியம் எதிர்ம எண்கள், விகிதமுறு எண்கள் (, ), மெய்யெண்கள், (, ), சிக்கல் எண்கள் என எண்களின் தொகுப்பு நீட்சியடைந்தது. எண்கணிதத்தில் கூட்டல், கழித்தல், பெருக்கல், வகுத்தல், அடுக்கேற்றம் ஆகிய கணிதச் செயலிகளின் மூலம் எண்கள் கணிக்கிடப்படுகின்றன. எண் கோட்பாட்டில் எண்களின் பண்புகள் விளக்கப்படுகிறது. எண் என்ற கருத்துரு தொன்மக் காலம் தொட்டு தமிழர்களிடம் முக்கியத்துவம் பெற்றிருக்கின்றது. "எண்ணென்ப ஏனை எழுத்தென்ப; இவ்விரண்டும் கண்ணென்ப வாழும் உயிர்க்கு" என்ற திருவள்ளுவர் குறளும், "எண் எழுத்து இகழேல்" என்ற ஒளவையார் கூற்றும் பழந்தமிழர் சிந்தனையில் எண்ணுக்கும், எழுத்துக்கும் தொன்றுதொட்டு தந்த முக்கியத்துவத்தை விளக்குகின்றன. வகைப்பாடு இயல் எண், மெய் எண் போன்ற எண் தொகுப்புகள் அல்லது கணங்களாக எண்கள் வகைப்படுத்தப்படுகின்றன. எண்களின் முக்கிய வகைப்பாடுகள்: இயல் எண்கள் நடைமுறையில் மிகவும் பழக்கமான எண்கள், எண்ணுவதற்குப் பயன்படும் எண்கள் இயற்கை எண்களாகும். இவைகளை இயல் எண்கள் அல்லது இயலெண்கள் என்றும் குறிப்பிடலாம். இவை 1, 2, ... என்பன. இவ்வெண் தொகுதி (கணம்) என்னும் சிறப்பெழுத்தால் கணிதத்தில் குறிக்கப்படுகின்றது. முழு எண்கள் இயல் எண்களுடன் பூச்சியம் மற்றும் எதிர்ம எண்களையும் (-1, -2, -3, ...) சேர்த்து, முழு எண்கள் கணம் அமைகிறது. இக்கணத்தின் குறியீடு ஆகும். முழு எண்கள் மூன்று வகைப்படும்: மிகை எண்கள் அல்லது நேர்ம எண்கள்: 1, 2, 3, ... பூச்சியம் அல்லது சூனியம்: 0 குறை எண்கள் அல்லது எதிர்ம எண்கள்: -1, -2, -3, ... இம்முழு எண்களின் கணம் இயல் எண்களின் கணமான ஐ உள்ளடக்கியது. அதாவது விகிதமுறு எண்கள் அரை, கால், ஒன்றேமுக்கால் என்பன போன்று முழு எண்களால் ஆன விகிதங்களால் குறிப்பிடப்படுவன ஒரு வகுகோட்டின் மேலும் கீழுமாக முழு எண்களால் குறிப்பிடப்படும் வகுனி எண்கள் அல்லது விகிதமுறு எண்கள் (rational numbers) எனப்படும். இவை அரை கால், வீசம் போன்ற கீழ்வாய் எண்களாக அல்லது குறைஎண்களாக (பின்னங்கள், பிள்வங்கள்) இருக்கலாம், அல்லது 7/3, 21/6 என்பன போன்று ஒன்றின் மிகையான எண் அளவைக்குறிக்கும் எண்களாகவும் இருக்கலாம். இவ் வகுனி எண்கள் கணம் என்னும் எழுத்தால் குறிக்கப்படுகின்றது. இந்த விகிதமுறு கணம் முழு எண்களின் கணமான ஐ உள்ளடக்கியது. அதாவது . மெய்யெண்கள் எல்லா எண்களும் விகிதமுறு எண்களல்ல என்பது முதலிய எண்களின் உதாரணம் கொண்டு கணித ஆய்வாளர்கள் கிரேக்க கணிதகாலத்திலிருந்தும், இந்துக்களின் சுல்வசூத்திரங்களிலிருந்தும் தெரிந்து வைத்திருந்தனர். ஆனால் என்ற விகிதமுறு எண்கள் கணத்தையும் உள்ளடக்கி ஒரு மிகப்பெரிய எண்கணம் என்பதொன்று உண்டென்றும் அதுதான் நாம் வாழ்க்கையில் சந்திக்கும் எல்லா எண்களையும் உள்ளடக்கியது என்றும் மனிதன் ஐயமறத் தெரிந்துகொள்வதற்கு 19வதுநூற்றாண்டு வரையில் காத்திருக்கவேண்டியதாயிற்று. என்றகணத்தின் உறுப்புகளுக்கு மெய் எண்கள் என்றும், உள்ளது உள்ளபடி இருப்பதால் உள்ளக எண்கள் என்றும் பெயர்கள் உண்டு. இதனில், விகிதமுறு எண்களை எடுத்துவிட்டால், இதர எண்கள் விகிதமுறா எண்கள் எனப்படும். விகிதமுறா எண்கள் இரண்டு வகைப்படும்: இயற்கணித எண்கள், விஞ்சிய எண்கள். கலப்பெண்கள்(Complex numbers) இதற்குமேலுள்ள எண்கணங்களெல்லாம் கணித இயலர்களின் படைப்புகளே. எடுத்துக்காட்டாக, செறிவெண்கள் (பலக்கெண், அல்லது சிக்கலெண் என்னும் ஒருவகை எண்களுக்குக் கணிதத்திலும் அதன் எல்லா பயன்பாடுகளிலும் முக்கிய இடமுண்டு. சிக்கலெண்களின் கணம் என்ற குறியீட்டால் குறிக்கப்படுகிறது. ஒவ்வொரு சிக்கலெண்ணிலும் ஒரு உள்ளகப் பகுதியும் (மெய்ப்பகுதி) ஒரு அமைகணப் பகுதியும் (கற்பனைப் பகுதி) உண்டு. இலுள்ள ஒவ்வொரு எண் z ம் a + ib என்ற உருவத்தில் இருக்கும். இங்கு a யும் b யும் மெய்யெண்கள். a க்கு z இன் உள்ளகப் பகுதி அல்லது மெய்ப்பகுதி என்றும் b க்கு z இன் அமைகணப் பகுதி அல்லது கற்பனைப் பகுதி என்றும் பெயர். இதில், i என்பது கற்பனை அலகு ஆகும். இவ்வெண் வகைகளின் தொடர்பு கீழே காட்டியவாறு உள்ளது: பகா எண்கள் பகா எண் என்பது 1 மற்றும் அதே எண்ணைத் தவிர வேறு நேர் வகுத்திகள் இல்லாத, 1 ஐ விடப் பெரிய இயல் எண்ணாகும். 1 மற்றும் அதே எண்ணைத் தவிர வேறு வகுத்திகள் கொண்ட பிற இயல் எண்கள் (1 நீங்கலாக) கலப்பெண்கள் (composite numbers) என அழைக்கப்படுகின்றன. எடுத்துக்காட்டாக, இயல் எண் 11 ஒரு பகா எண். அதற்கு 1 ஐத் தவிர வேறு வகுத்திகள் இல்லை. இயல் எண் 6 ஒரு கலப்பெண். ஏனெனில் இதன் வகுத்திகள்: 1, 2, 3, 6. கணிதத்தில் மட்டுமல்லாது, அறிவியலைச் சார்ந்த மிகப்பல பிரிவுகளிலும், பகா எண் என்ற கருத்து எண்களைப் பற்றிய பற்பல உறவுகளில் பங்களிக்கிறது. எண் கோட்பாட்டில் பகா எண் முக்கிய பங்குவகிக்கிறது. எண்கள் தோன்றிய காலத்திலிருந்தே பகா எண் என்ற கருத்துள்ள பெயர் இருந்திருக்காவிட்டாலும், கருத்தளவில் அது மனிதனின் எண்ணத்தில் தோன்றியிருக்க வேண்டும் என்றும், அத்தோன்றலே அறிவியலின் தொடக்கம் என்ற கருத்தும் உள்ளது. பகா எண்களைப் பற்றிச் சில கருத்துக்கள் ஆய்வு செய்யப்பட முடியாமலே பல நூற்றாண்டுகள் சென்றபிறகு, தற்காலத்தில் கணினிகளின் உதவியால் அவை மீண்டும் பெரிய அளவிலே ஆய்வு செய்யப்பட்டு வெற்றியும் தந்து கொண்டிருக்கின்றது. இலக்கங்கள் இலக்கங்கள் அல்லது எண்ணுருக்கள் என்பவை எண்களிலிருந்து வேறுபட்டவை. இலக்கங்கள் எண்களைப் பிரதிநிதித்துவப்படுத்தும் குறியீடுகளாகும். பல வகையான எண் முறையினங்கள் புழக்கத்தில் உள்ளன. முதன்முதலில் எகிப்தியர்கள் மறையீட்டு எண்ணுருக்களைக் கண்டறிந்ததைத் தொடர்ந்து கிரேக்கர்கள் எண்களை ஐயோனிய மற்றும் டோரிக் (Ionian and Doric) எழுத்துக்களோடு எண்களைத் தொடர்புபடுத்தினர். எழுத்துக்களின் சேர்ப்பாக அமைந்த ரோம என்ணுருக்கள், 14 ஆம் நூற்றாண்டின் பிற்காலத்தில் அராபிய எண்ணுருக்கள் அறிமுகமாகும் முன்னரான இடைக்காலம் வரை ஐரோப்பாவில் முக்கியப் பயன்பாட்டில் இருந்தது. அராபிய எண்ணுருக்களே இன்றுவரை உலகில் அதிகம் பயன்பாட்டில் உள்ளன. கிட்டத்தட்ட கிபி 500 இல் பண்டைய இந்தியக் கணிதவியலாளர்களால் கண்டறியப்பட்ட பூச்சியத்தால் அராபிய எண்ணுருக்கள் அதிகப் பயனுள்ளதாக அமைந்தது. காப்ரேகர் எண்கள் இந்தியக் கணிதவியலாளர் கப்ரேகர் கண்டுபிடித்த கப்ரேகர் எண்கள் என்பவை கணிதத்தில் குறிப்பிடத்தக்கவையாகும். எடுத்துக்காட்டாக, 703 என்பது ஒரு கப்ரேகர் எண்ணாகக் குறிப்பிடப்பெறுகிறது. இவ்வெண்ணின் சிறப்பியல்புகளாவது, இந்த எண்ணின் வர்க்கம், அதாவது இந்த எண்ணை இதே எண்ணால் பெருக்கிவரும் பெருக்கற்பலனை, இரு பகுதிகளாக வகைப்படுத்தி, அவ்விரு பகுதிகளின் கூட்டற்பலன் என்பது மூல எண்ணாக, அதாவது 703 ஆகவே அமையும். 703 X 703 = 494209 பெருக்கற்பலன் 494209 இன் இரு பகுதிகள் என்பவை 494 மற்றும் 209 இவ்விரு பகுதிகளின் கூட்டற்பலன்: 494 + 209 = 703 வரலாறு விலங்கின் எலும்புகளே முதலில் எண் முறைமைக்கு மானுடத்தால் பயன்படுத்தப்பட்டது. வரலாற்றில் முதலில் மதிப்பாக எண்களைப் பயன்படுத்தியவர்கள் மெசொப்பொத்தேமியர்கள் ஆவர். இவர்கள் கி. மு. 3400 ஆண்டுகளின் வாக்கில் அறுபதின்ம எண் முறையைப் பயன்படுத்தினர். எகிப்தியர்கள் கி. மு. 3100 ஆண்டுகளின் வாக்கில் பதின்ம எண் முறையைப் பயன்படுத்தினர். பாபிலோனியர்களும், எகிப்தியர்களும் சுழியத்தை (0) சொல்லாகவும் இந்தியர்கள் சுழியத்தை சூன்யம் என்ற சொல்லாகவும் பயன்படுத்தினர். எதிர்ம எண்கள் கிமு 100 முதல் கிமு 50 வரையிலான காலகட்டங்களில் சீனாவில் எதிர்மறை எண்களின் சுருக்கத் தொகுப்புகள் உணரப்பட்டன. ஒன்பது இயல்களை உள்ளடக்கிய கணிதக் கலை நூலில் எண்களைக் குறிக்க பல்வேறு வழிமுறைகள் கையாளப்பட்டுள்ளன. நேர்ம எண்களைக் குறிப்பிட சிவப்புக் கோல்கள் பயன்படுத்தப்பட்டன. கருமையான கோல்கள் எதிர்ம எண்களைக் குறிப்பிடுவதற்கு பயன்பட்டன. மேற்கத்தியப் பயன்பாட்டில் இவ்வெண்கள் பற்றிய முதல் குறிப்புகள் கி.பி. மூன்றாம் நூற்றாண்டில் கிரேக்க நாட்டில் காணப்பட்டன. தைபோபாண்டசு (Diophantus) இன் அரித்மேட்டிகாவில் (Arithmetica) 4x + 20 = 0 என்கிற ஒரு சமன்பாட்டின் தீர்வாக எதிர்ம எண் குறிப்பிடப்பட்டிருந்தது. மேலும், இச்சமன்பாடானது ஒரு அபத்தமான தீர்வை தந்தது என்றும் கூறியது. கி.பி. 600 காலகட்டங்களில் எதிர்ம எண்கள் இந்தியாவில் கடன்கள் குறித்த பிரதியாதலில் பயன்படுத்தப்பட்டன. கி.பி. 628 இல் இந்தியக் கணிதவியலாளரான பிரம்மகுப்தரின் ”பிராமசுபுத சித்தாந்தா” (Brāhmasphuṭasiddhānta) வானது, தைபோபாண்டசின் முந்தைய குறிப்புகள் பற்றி அதிக வெளிப்படைத்தன்மையுடன் விவாதித்தது. பிரம்மகுப்தர் எதிர்ம எண்களைப் பயன்படுத்தித் தோற்றுவித்த, பொதுவாக நான்கு பகுதிகளை உள்ளடக்கிய இருபடி வாய்ப்பாடு (Quadratic formula), தற்காலத்திலும் பயன்பாட்டில் இருந்து வருகின்றது. எனினும், இந்தியாவில் பன்னிரண்டாம் நூற்றாண்டில் பாசுகரர் என்பார் இருபடிச் சமன்பாடுகளுக்கான எதிர்ம மூலங்களை அளித்தார். மேலும் அவர் எதிர்ம மதிப்பானது எடுத்துக்கொள்ளப்படமாட்டாது எனவும் கூறினார். எதிர்ம மூலங்களின் போதாமையின் காரணமாக, மக்கள் அவற்றை ஏற்றுக்கொள்ளவில்லை. ஐரோப்பியக் கணிதவியல் அறிஞர்களுள் பெரும்பாலோனோர் பதினேழாம் நூற்றாண்டு வரை, எதிர்ம எண்கள் பற்றிய கருத்தினை எதிர்த்தனர். இருந்தபோதிலும், பிபோனாச்சி (Fibonacci), நிதி சம்மந்தப்பட்ட பிரச்சினைகளில் எதிர்மத் தீர்வுகளை அனுமதித்தார். அங்கு, அவை முதலில் கடன்களாகக் ( Liber Abaci , 1202 இல் 13 ஆவது அத்தியாயம் ) கொள்ளப்பட்டன. அதன்பின்னர், நட்டங்களுக்குப் பதிலீடாகக் கருதப்பட்டன. அதேவேளையில், சீனர்கள், நேர்ம எண்களின் வலக்கோடி பூச்சியமற்ற எண்ணுருவின் ஊடாக மூலைவிட்டக் கோடு வரைந்து அந்த நேர்ம எண்களுக்குரிய எதிர்ம எண்களைக் குறிப்பிட்டனர். பதினைந்தாம் நூற்றாண்டில் நிக்கோலோ சூகுத் (Nicolas Chuquet) என்பவர், ஐரோப்பியக் கணிதச் செயற்பாடுகளில் முதன்முதலாக எதிர்ம எண்களின் பயன்பாட்டைக் கொண்டுவந்தார். அவ்வெண்களை அடுக்குகளாக (Exponents) உபயோகப்படுத்தினார். ஆனாலும், அவற்றை அபத்த எண்கள் (Absurd numbers) என்று குறிப்பிட்டார். விஞ்சிய எண்கள் விஞ்சிய எண்களின் இருப்பதை லியோவில் (Liouville) 1844, 1851 களில் முதன்முதலாக நிறுவினார். 1873 இல் கெர்மைத் (Hermite) என்பார், e ஒரு விஞ்சிய எண் என்று நிரூபித்தார். 1882 இல் லிண்டெமன் (Lindemann) என்பதை ஒரு விஞ்சிய எண் என நிரூபணம் செய்தார். முடிவாக, காண்டர் (Cantor) என்பவர், மெய் எண்களின் தொகுப்பை எண்ணுறா முடிவிலி (Uncountably infinite) கணம் என்று எடுத்துரைத்தார். ஆனால், இயற்கணித எண்களின் தொகுப்பை எண்ணுரு முடிவிலி (Countably infinite) எனக் குறிப்பிட்டார். ஆகவே, விஞ்சிய எண்கள் எண்ணுறா முடிவிலிகளாக உள்ளன. முடிவிலி முடிவிலி பற்றிய கணிதக் கருத்தானது, பண்டைய இந்திய வேதநூலான எசுர்வேதத்தில் குறிப்பிடப் பெற்றுள்ளது. அதில் எடுத்துரைக்கும் ஒரு கருத்தாவது, முடிவிலியிலிருந்து ஒரு பகுதியை அகற்றினாலோ, முடிவிலியில் ஒன்றை சேர்த்தாலோ முடிவிலியானது மாற்றம் அடையாது நீடித்திருக்கும் என்பதாகும். கி.மு. 400 இல் சமண சமய கணிதவியலாளர்களிடையே, அவர்தம் மெய்யியல் கல்வியின் குறிப்பிடத்தக்கப் பாடமாக முடிவிலி அமைந்திருந்தது. அவர்கள் முடிவிலியினை ஐந்து வகையாக வகைப்படுத்தியிருந்தனர். அவையாவன: ஒற்றை திசை முடிவிலி இரு திசை முடிவிலி பரப்பு முடிவிலி யாண்டு முடிவிலி நிலைத்த முடிவிலி இவற்றையும் பார்க்கவும் தமிழ் எண்கள் எண் அமைப்பு எண்களின் பட்டியல் கணித மாறிலிகள் ஒற்றை, இரட்டை எண்கள் பகா எண்கள் சிறிய எண்கள் பெரிய எண்கள் அளவு (எண்கள்) அடிப்படையிலான வரிசை பதினறும எண்கள் பல்வேறு மொழிகளில் எண்கள் எண்ணுருக்கள் (Numerals) விகிதமுறு எண்கள் விகிதமுறா எண்கள் hyperreal numbers surreal numbers p-adic numbers மேற்கோள்களும் குறிப்புகளும் வெளி இணைப்புகள் சொல்லாக்கத்தைப்பற்றிய குறிப்புகள் எண்கள் குலக்கோட்பாடு


"அஷ்ரபின் மரண விசாரணை அறிக்கை, திருடப்பட்டது சாதாரண விடயமல்ல" (வீடியோ) ~ Jaffna Muslim ' : ''; var month = [1,2,3,4,5,6,7,8,9,10,11,12]; var month2 = ["Jan","Feb","Mar","Apr","May","Jun","Jul","Aug","Sep","Oct","Nov","Dec"]; var day = postdate.split("-")[2].substring(0,2); var m = postdate.split("-")[1]; var y = postdate.split("-")[0]; for(var u2=0;u2 "அஷ்ரபின் மரண விசாரணை அறிக்கை, திருடப்பட்டது சாதாரண விடயமல்ல" (வீடியோ) ஶ்ரீ லங்கா முஸ்லிம் காங்கிரஸின் ஸ்தாபகத் தலைவர் மர்ஹூம் எம்.எச்.எம். அஷ்ரபின் மரணம் தொடர்பில் விசாரணைகளை மேற்கொண்ட ஆணைக்குழுவின் அறிக்கை தொடர்பிலான சர்ச்சை தொடர்கிறது. தகவல் அறியும் சட்டத்திற்கு ஏற்ப ஆணைக்குழுவின் அறிக்கையைக் கோரியுள்ள போதிலும் அந்த ஆவணம் இதுவரை கிடைக்கப்பெறவில்லை. மர்ஹூம் அஷ்ரபின் மரணம் தொடர்பில் விசாரணைகளை மேற்கொண்ட ஆணைக்குழுவின் அறிக்கையைக் கோரி தகவல் அறியும் ஆணைக்குழுவில் மேன்முறையீடு செய்யப்பட்டிருந்தது. இது தொடர்பில் தகவல் அறியும் ஆணைக்குழுவின் மூன்றாவது விசாரணை அமர்வு கடந்த செவ்வாய்க்கிழமை இடம்பெற்றது. இதில் ஆஜராகியிருந்த தேசிய சுவடிகள் திணைக்கள பணிப்பாளர் கலாநிதி நதீரா ரூபசிங்கவிடம் ஆணைக்குழு கேள்வி எழுப்பியுள்ளது. அஷ்ரபின் மரண விசாரணை தொடர்பிலான அறிக்கையின் நான்கு பக்கங்கள் மாத்திரமே சுவடிகள் திணைக்களத்தில் உள்ளதாகவும், அஷ்ரப் என்ற பெயரில் வேறு எந்த ஆவணங்களும் தமக்கு கிடைக்கவில்லையெனவும் அவர் ஆணைக்குழு முன் குறிப்பிட்டதாக அமர்வில் கலந்துகொண்டிருந்த சட்டத்தரணி ஒருவர் நியூஸ்பெஸ்ட்டிற்குத் தெரிவித்தார். இந்த விடயத்தை சாதாரண விடயமாகக் கருத முடியாது என இதன்போது தகவல் அறியும் ஆணைக்குழுவின் உறுப்பினரும், ஓய்வுபெற்ற நீதிபதியுமான ரோஹினி வெல்கம சுவடிகள் திணைக்களத்திற்குக் கூறியுள்ளார். அஷ்ரபின் மரண விசாரணை அறிக்கை காணாமற்போகவில்லை எனவும் திருடப்பட்டுள்ளதாக தாம் கருதுவதாகவும் ரோஹினி வெல்கம குறிப்பிட்டதாக குறித்த சட்டத்தரணி நியூஸ்பெஸ்டிற்குத் தெரிவித்தார். அஷ்ரப் மரண விசாரணை அறிக்கை குற்றப்புலனாய்வுப் பிரிவு, பாதுகாப்பு அமைச்சு மற்றும் விமானப்படை ஆகியவற்றுக்கு அனுப்பப்பட்டதாகவும் அதன் பிரதியையாவது பெற்றுத்தருமாறும் இதன்போது ஓய்வுபெற்ற நீதிபதி ரோஹினி வெல்கம சுவடிகள் திணைக்களத்திற்கு கூறியுள்ளார். பெப்ரவரி 27 ஆம் திகதி நடைபெறவுள்ள அடுத்த அமர்வில் அது தொடர்பிலான பதிலை வழங்குமாறு இதன்போது அறிவிக்கப்பட்டுள்ளது. இது குறித்து தேசிய சுவடிகள் திணைக்களத்திடம் நியூஸ்பெஸ்ட் வினவியது. அஷ்ரப் மரண விசாரணை அறிக்கை தமக்கு கிடைக்கவில்லையென தேசிய சுவடிகள் திணைக்கள பணிப்பாளர் கலாநிதி நதீரா ரூபசிங்க தெரிவித்தார். https://www.youtube.com/watch?time_continue=3&v=wlCVR63cpIU


Just compare two totally different scripts கிறிஸ்துமஸ் விழாவை காரணமாக வைத்து, தே.மு.தி.க.,வை கூட்டணிக்கு இழுக்க, தி.மு.க., தலைமை போட்ட திட்டம், நேற்று செயல்படுத்தப்பட்டது. இதற்கு, தே.மு.தி.க., தலைவர் விஜயகாந்த், ""யோசிக்கிறேன்,'' எனக் கூறியது, தி.மு.க., தலைமையை மகிழ்ச்சி அடைய செய்துள்ளது. கடந்த ஆண்டு, தே.மு.தி.க., சார்பில், கிறிஸ்துமஸ் விழா நடந்தது. இதில் பங்கேற்ற, பேராயர் எஸ்ரா சற்குணம், "தமிழகத்தில் நிலவும் இருளை அகற்ற, நல்லவர்கள் ஒன்று சேரவேண்டும்' என்றார்.அதற்கு விஜயகாந்த், "நல்லவர்கள் யார் என்பதை தேடிக் கொண்டிருக்கிறேன். தெய்வம் அதை எனக்கு காட்டும் என, நம்புகிறேன்' என்றார். ஆனால் அதன்பின், தி.மு.க., தே.மு.தி.க., கூட்டணிக்கான சாத்தியக்கூறுகள் எதுவும் தென்படவில்லை.லோக்சபா தேர்தல் நெருங்கும் தற்போதைய நிலையில், சென்னை கோயம்பேட்டில் உள்ள தே.மு.தி.க., தலைமை அலுவலகத்தில், கிறிஸ்துமஸ் பண்டிகை நேற்று கொண்டாடப்பட்டது."இதில், கடந்த ஆண்டை போலவே, பேராயர் எஸ்ரா சற்குணம் பங்கேற்பார்' என, அறிவிக்கப்பட்டது. அவர் மூலம், விஜயகாந்திற்கு, தன் கருத்தை, தி.மு.க., தலைவர் கருணாநிதி உணர வைப்பார் என்று, தகவல் வெளியானது. அதேபோல், எஸ்ரா சற்குணம் நேற்றைய பேச்சும் அமைந்தது. அவர் பேசியதாவது:வயலில், சில பயிர்கள் கருகியும், பயிர்களுக்கு இடையே களைகளும் இருக்கத் தான் செய்யும். அவற்றை நீக்கினால் தான் பயிர்கள் செழிப்பாக இருக்கும். இங்கு, டாக்டர்கள் அறிவுரை சொன்னதாகக் கூறி, ஓய்வெடுக்க போனவர்களும் உண்டு. அவ்வாறு, பிடுங்கி தூர எறியப்படும் களைகள், மீண்டும் முளைக்காது; வேரூன்றாது. கடந்த ஆண்டு கிறிஸ்துமஸ் விழாவில், "நல்லவர்கள் ஒருங்கிணைந்து, செயல்பட வேண்டும்' என, கூறினேன். அந்த காரியம் விரைவில் நடக்கும் என, நம்புகிறேன். தே.மு.தி.க.,விற்கு வலுவான கேப்டன் இருக்கிறார். சின்ன விமானம், பெரிய விமானம் என, எதுவாக இருந்தாலும், இரண்டு கேப்டன் இருப்பர். ஒரு சில விமானங்களில், மூன்று கேப்டன்கள் கூட இருப்பர்.ஒரு கேப்டனுக்கு பிரச்னை ஏற்படும்போது, மற்ற கேப்டன்கள், நிலைமையை சமாளிப்பர். அதனால், ஒரு கேப்டன், இன்னொரு கேப்டனை வைத்துக் கொள்வதில் தவறில்லை. அப்போது தான், நாடு சீர்படும்.சினிமாவில், எத்தனையோ திருமணங்கள், விஜயகாந்திற்கு நடந்துள்ளன. அதை எல்லாம் பார்க்கும்போது, பிரேமலதா என்ன நினைப்பார் என, நான் யோசிப்பேன். அதுபோன்ற திருமணங்கள் ஒரு நாடகம். கூட்டணியில் பிடிக்காதவர்கள் கூட சிலர் இருக்கலாம். எனவே, இதையும் ஒரு நாடகமாக நினைத்து, விஜயகாந்த் சேர்ந்து கொள்ள வேண்டும். இதை தான் நாடு எதிர்பார்க்கிறது. தே.மு.தி.க., வலுவான இயக்கமாக வளரவேண்டும் என்றால், மற்ற கட்சிகளில் இருந்து, சத்தை உறிஞ்சிக் கொள்வது தவறில்லை.இவ்வாறு, எஸ்ரா சற்குணம் பேசினார். மேலும், "பா.ஜ.,வுடன் தே.மு.தி.க., கூட்டணி அமைக்கக் கூடாது' என்பதையும் அவர் வலியுறுத்தி பேசினார்.இதன்மூலம், தி.மு.க., தலைமை போட்ட திட்டம், தே.மு.தி.க.,வினர் முன்னிலையில், வெற்றிகரமாக செயல்படுத்தப்பட்டதாக கருதப்படுகிறது.எஸ்ரா சற்குணத்துக்கு, தன் பேச்சின் முடிவில் பதிலளித்த விஜயகாந்த், ""பேராயர் எஸ்ரா சற்குணம் சொன்ன, கேப்டன்கள் கருத்து குறித்து யோசிக்கிறேன்,'' என்றார். தி.மு.க., தலைமை அனுப்பிய தூதுக்கு, விஜயகாந்த் தரப்பில் இருந்து ஓரளவு, "பாசிட்டிவ்'வாகவே பதில் கிடைத்துள்ளதால், அக்கட்சி தலைமை மகிழ்ச்சி அடைந்துள்ளது.


source: wikipedia

text: பொதுவாக சொற்பொருளியல் என்பது பொருள் (meaning) பற்றிய ஆய்வாகும். சொற்பொருளியல் பெரும்பாலும் சொற்றொடரியலுக்கு எதிர்மறையானது, ஏனெனில், சொற்பொருளியல் ஏதாவதொன்று என்ன பொருள் குறிக்கின்றது என்பதுடன் சம்பந்தப்பட்டிருக்கும் அதேவேளை சொற்றொடரியல், ஏதாவதொரு கருத்தை வெளிப்படுத்துகின்றதன் (உ.ம் எழுத்து அல்லது பேச்சு) முறையான அமைப்பு / வடிவம் சம்பந்தப்பட்டது. இச் சொல்லுக்கான மேலும் பல பொருள்கள் உண்டு: மொழியியலில் சொற்பொருளியல், சொற்கள் (அல்லது அதன் பகுதிகள்), சொற்றொடர்கள், வசனங்கள் மற்றும் உரைகளின் பொருள் பற்றிய ஆய்வாகும் என்று வரைவிலக்கணம் கூறப்படும் மொழியியலின் ஒரு துணைத் துறையாகும். சொற்பொருளியல், கோட்பாட்டு (theoretical) முறையிலும், செயலறிவு (empirical) முறையிலும் (உ.ம் உளவியல்சார் மொழியியல்) அணுகப்படக்கூடியது. சொற்பொருள்களைப் பிரித்து ஆராயும் முறைப்படி, சொற்பொருளின் அடிப்படைக் கூறுகளை வரையறுப்பதன் மூலம் அச் சொற்பொருள்களைப் பகுத்தாய்வு செய்யமுடியும். இதன் ஒரு ஆய்வுப் பரப்பு கூட்டுச் சொற்களின் (compound) பொருள் பற்றியது; இன்னொன்று ஒலி வேற்றுமையின்றிப் பொருள் வேறுபடுதல் (homonymy), ஒலி வேற்றுமை இருப்பினும் ஒரே பொருள் தருதல் (synonymy), எதிர்ப் பொருள் தருதல் (antonymy), ஒரு சொல் பல பொருள் தருதல் (polysemy), பொது வகைப் பொருள் தருதல் (hypernymy), துணை வகைப் பொருள் தருதல் (hyponymy), முழுமைப் பொருள் குறிக்கும் சொல்லுக்கான பகுதிப் பொருட் சொல் (meronymy), பகுதிப் பொருள் குறிக்கும் சொல்லுக்கான முழுமைப் பொருட் சொல் (holonymy), கூட்டுச் சொல் கூறுகளுக்கு இல்லாத இலக்கணப் பண்புகளை உடையதாதல் (exocentric), கூட்டுச் சொல் கூறுகளில் ஒன்றின் இலக்கணப் பண்புகளையாவது உடையதாதல் (endocentric) போன்ற வெவ்வேறு மொழியியல் வெளிப்பாடுகளுக்கிடையேயான தொடர்புகள் பற்றிய ஆய்வாகும். சூழ்பொருளியல் பெரும்பாலும் சொற்பொருளியலின் ஒரு பகுதியாகக் கொள்ளப்படுகின்றது. இவற்றையும் பார்க்கவும் சொற்பொருள் இயல்பு (semantic property) சொற்பொருள் வகுப்பு (semantic class), சொற்பொருள் அம்சம் (semantic feature) சொற்பொருள் விருத்தி (semantic progression) இலக்கணம் சொற்பொருளியல் சமூகத் தத்துவங்கள்


source: fineweb

text: டை மோ சான் மலைக் குன்று, மலைக் குன்றுக்கு செல்லும் பாதையும் டை மோ சான் மலை குன்றில் இருந்து பார்த்தால் எதிரே தெரியும் புதிய கட்டுப்பாட்டகம் பகுதியின் தேசிய வனமும், கட்டடங்களும் டை மோ சான் மலை (Tai Mo Shan) என்பது ஹொங்கொங்கில் உள்ள அதிக உயரமான மலை குன்றாகும். இம்மலை குன்றின் உயரம் 957 மீட்டர்களாகும். இது ஹொங்கொங் புதிய கட்டுப்பாட்டகம் பகுதியில் அமைந்துள்ளது. இது 14.40 கிலோ மீட்டர் பரப்பளவைக் கொண்டுள்ளது. இது ஹொங்கொங்கின் தேசிய வனப்பகுதியில் அமைந்துள்ளது. இது ஹொங்கொங்கில் உள்ள இன்னுமொரு மலைத்தொடரான டய் லாம் தேசிய வனம் பகுதியை வடக்காக கொண்டுள்ளது.


கர்ப்பமாக இருக்கும் போது நிறைய பிரச்சனைகளை சந்திக்க நேரிடும். அதில் ஒன்று தான் ஞாபக மறதி. அதிலும் இந்த மறதி முதல் மூன்று மாதங்களிலும், கடைசி மூன்று மாதங்களிலும் தான் ஏற்படும். அதற்காக எதற்கும் கவலைப்பட வேண்டாம். இது சாதாரணமாகவே கர்ப்பமாக இருக்கும் போது பெண்களுக்கு ஏற்படும் பிரச்சனைகள் தான். கர்ப்பமாக இருக்கும் போது பெண்களின் உடலில் சுரக்கும் ஹார்மோன்கள், பெண்களின் மூளைச் செல்களை பாதிக்கும். இதனால் தான் அவர்களுக்கு மறதி ஏற்படும். குழந்தை பிறந்த பின்பு இந்த பிரச்சனை சரியாகிவிடும். கர்ப்பத்தின் போது மறதியை சரிசெய்ய வழிகள்... கர்ப்பத்தினால் ஏற்படும் மறதியைத் தடுக்க நிறைய வழிகள் இருக்கிறது. உதாரணமாக, மறதியைத் தவிர்க்க, செய்ய வேண்டியதை எழுதி வைத்துக் கொள்ளலாம். இதனால் மறந்திருப்பதை ஞாபகப்படுத்திவிடலாம். வேண்டுமென்றால் மொபைலில் அல்லது மற்ற எலக்ட்ரானிக் பொருட்களில் இருக்கும் ரிமைன்டரில் அலாரம் வைத்துவிட்டால், மறந்தது நினைவிற்கு வரும். பெரும்பாலும் கர்ப்பமாக இருக்கும் போது, வேலையை சற்று குறைத்துக் கொள்ளுங்கள். வீட்டு வேலையை வீட்டில் இருப்போருடன் பகிர்ந்து கொள்ளுங்கள். இதனால் எதையும் மறந்துவிட முடியாது. ஏனெனில் வேலை அதிகமாக இருந்தால் தானே, அதை செய்ய வேண்டும், இதை செய்ய வேண்டும் என்றெல்லாம் தோன்றும். முக்கியமான ஒன்று போதுமான அளவு நன்கு தூங்கி எழுந்திருக்க வேண்டும். அதிலும் குறைந்தது 8-9 மணிநேரத் தூக்கமாவது வேண்டும். இதனால் அதிக மனஅழுத்தம் ஏற்படாமல் தடுக்கும். ஆகவே மேற்கூறியவாறெல்லாம் கர்ப்பமாக இருக்கும் போது செய்து வாருங்கள். எதையும் மறக்காமல் இருக்கலாம்.


அந்த சுகத்துக்காக தாயைக் கொன்று விட்டு காதலனுடன் தலைமறைவான மகள்..!! | A daughter who killed her mother for her pleasure Bangalore, First Published 7, Feb 2020, 7:10 AM IST பெங்களூர் கே.ஆர்.புரம் போலீஸ் எல்லைக்கு உட்பட்ட அக்ஷய்நகர் 9-வது கிராசில் வசித்து வந்தவர் நிர்மலா, இவருக்கு அம்ருதா என்ற மகளும், ஹரீஷ் என்ற மகனும் உள்ளனர். அம்ருதா கம்ப்யூட்டர் என்ஜினீயர். அவர் தனியார் நிறுவனத்தில் பணியாற்றி வந்தார்.இந்த நிலையில், அம்ருதா, தூங்கி கொண்டிருந்த தனது தாய் நிர்மலாவை சரமாரியாக கத்தியால் குத்தினார். இதனால் அவர் ரத்த வெள்ளத்தில் துடிதுடித்தார். அவரது சத்தம் கேட்டு ஓடிவந்த ஹரீசையும், அம்ருதா கத்தியால் குத்திவிட்டு வீட்டில் இருந்து தப்பி ஓடிவிட்டார். இதில், படுகாயம் அடைந்த நிர்மலா இறந்துவிட்டார். ஹரீசுக்கு தனியார் மருத்துவமனையில் தொடர்ந்து சிகிச்சை அளிக்கப்பட்டு வருகிறது. இதுகுறித்து கே.ஆர்.புரம் போலீசார் வழக்குப்பதிவு செய்து தலைமறைவாகி விட்ட அம்ருதாவை கைது செய்ய தீவிரம் காட்டினார்கள். இதையடுத்து, அக்ஷய்நகரில் உள்ள கண்காணிப்பு கேமராக்களை கைப்பற்றி போலீசார் ஆய்வு செய்தனர். அப்போது அம்ருதா ஒரு வாலிபருடன் தனது வீட்டில் இருந்து ஒரு பையுடன் மோட்டார் சைக்கிளில் ஏறி செல்லும் காட்சிகள் பதிவாகி இருந்தது. மேலும் அம்ருதா சென்ற மோட்டார் சைக்கிளின் பதிவு எண் மூலமாக போலீசார் விசாரித்தனர். அப்போது அந்த வாலிபருடன், அம்ருதா மோட்டார் சைக்கிளில் பெங்களூரு கெம்பேகவுடா சர்வதேச விமான நிலையத்திற்கு சென்றது தெரியவந்தது. இதையடுத்து, விமான நிலையத்திற்கு சென்று வாகன நிறுத்தும் பகுதியில் போலீசார் சோதனை நடத்தினார்கள். அப்போது அங்கு, அந்த மோட்டார் சைக்கிள் நின்றது கண்டுபிடிக்கப்பட்டது. அந்த வாலிபருடன் பெங்களூருவில் இருந்து விமானம் மூலம் அம்ருதா, அந்தமானுக்கு சென்று காதலுடன் உல்லாசமாக இருப்பது உறுதி செய்யப்பட்டது. இதையடுத்து, அம்ருதாவை கைது செய்ய கே.ஆர்.புரம் போலீஸ் இன்ஸ்பெக்டர் அம்பரீஷ் தலைமையிலான போலீசார் அந்தமானுக்கு விரைந்து சென்றார்கள். அந்தமான்-நிக்கோபார் தீவில் உள்ள போர்ட்பிளேயரில் ஒரு தங்கும் விடுதியில் அம்ருதா காதலுடன் உல்லாசமாக இருப்பது தெரியவந்தது. உடனே போர்ட்பிளேயர் போலீசாரின் உதவியுடன், அம்ருதாவையும், அவருடன் இருந்த வாலிபரையும் கே.ஆர்.புரம் போலீசார் கைது செய்தார்கள். அந்த வாலிபர் அம்ருதாவின் காதலனான ஸ்ரீதர்ராவ் என்று கூறப்படுகிறது. மேலும் அம்ருதா ரூ.15 லட்சம் கடன் வாங்கி இருந்ததும், அந்த கடனை கொடுக்க முடியாததால் தாய் நிர்மலாவுடன் அடிக்கடி சண்டை ஏற்பட்டு வந்துள்ளது. அம்ருதாவை, காதலனை விட்டு பிரிந்து வருமாறும் தாய் நிர்மலா கூறியிருக்கிறார். இதன் காரணமாகவும் தாய், மகள் இடையே ஏற்பட்ட பிரச்சினையில் கொலை நடந்திருப்பதாக பரபரப்பு தகவல்கள் வெளியாகி உள்ளது.அம்ருதா, ஸ்ரீதர்ராவை பெங்களூருவுக்கு அழைத்து வந்து விசாரணை நடத்தப்படும் என்றும், அப்போது கொலைக்கான சரியான காரணம் என்ன? என்பது தெறியவரும் என துணை போலீஸ் கமிஷனா் அனுஜித் தெரிவித்துள்ளார். அம்ருதா, அவரது காதலன் ஸ்ரீதர்ராவை பெங்களூருவுக்கு அழைத்து வர போலீசார் நடவடிக்கை எடுத்து வருகின்றனர்.


இன்று பல நாடுகள் செயற்கைகோள்களை விண்வெளிக்கு அனுப்பி வருகின்றன. அவற்றில் செல்போன் பயன்பாடு, ராணுவ பயன்பாடு,உளவு என பல்வேறு கார ணங்களுக்காக பயன்படுத் தப்படுகிறது. சில வருடங் களுக்கு முன்பு அமெரிக்க செயற்கைகோள் ஒன்று பூமியின் குறிப்பிட்ட பகுதி யை கடக்கும் பொது மட்டு ம்


ஒரு பெண்ணை இப்படித் தான் கேவலப்படுத்துவதா மகத்? | Magath, this is disgusting - Tamil Filmibeat » ஒரு பெண்ணை இப்படித் தான் கேவலப்படுத்துவதா மகத்? ஒரு பெண்ணை இப்படித் தான் கேவலப்படுத்துவதா மகத்? Published: Thursday, August 9, 2018, 13:24 [IST] சென்னை: நேற்றைய பிக் பாஸ் நிகழ்ச்சியை பார்த்தவர்களால் மகத்தின் செயலை பார்த்து முகம் சுளிக்காமல் இருக்க முடியவில்லை. பிக் பாஸ்2நிகழ்ச்சியில் டி-சர்ட் டாஸ்க் நடந்து கொண்டிருக்கிறது. தங்களுக்கு கொடுக்கப்பட்டுள்ள டி-சர்ட்டில் யாருடைய புகைப்படம் இருக்கிறதோ அவர்கள் போன்று நடிக்க வேண்டும். இந்த டாஸ்க்கில் மகத்துக்கு அவருக்கு கொஞ்சமும் பிடிக்காத மும்தாஜின் புகைப்படம் உள்ள டி-சர்ட் கிடைத்தது. மும்தாஜ் போன்று நடிக்கிறேன் என்ற பெயரில் மகத் சுடிதார் அணிந்துள்ளார். அதை கூட ஒத்துக் கொள்ளலாம். ஆனால் லெக்கிங்ஸில் துணியை வைத்து திணித்து பின்புறம் தள்ளிக் கொண்டு இருப்பது போன்று செய்துள்ளார். அதை பார்க்கவே நாராசமாக உள்ளது. உங்களுக்கு என்ன தான் மும்தாஜை பிடிக்கவில்லை என்றாலும் பலர் பார்க்கும் டிவி நிகழ்ச்சியில் இப்படியா கேவலமாக நடந்து கொள்வது? பின்புறம் தூக்கிக் கொண்டு தெரியும்படி துணியை வைத்து அடைத்துக் கொண்டு வெளியே வந்த மகத்தை பார்த்து யாஷிகா, ஐஸ்வர்யா, ரித்விகா ஆகியோர் விழுந்து விழுந்து சிரித்தனர். உடனே மகத்தை தனது பின்புறுத்தை ஆட்டி ஆட்டி வந்து கண்ணாடியில் அழகு பார்த்து நக்கலாக சிரித்தார். இந்த கேவலமான கெட்டப்பில் வந்த மகத்தை பார்த்து மும்தாஜ் அதிர்ச்சி அடைந்தாலும் கோபப்படவில்லை, என்னது இது என்று சிரிக்கத் தான் செய்தார். நான் என்ன இப்படியா இருக்கிறேன், தயவு செய்து மகத்தை அந்த துணியை எடுக்கச் சொல்லுங்கள் என்று மும்தாஜ் யாஷிகாவிடம் கோரிக்கை விடுத்தார். ஆனால் மகத்தோ முடியவே முடியாது நான் இப்படித் தான் இருப்பேன் என்று அடம்பிடித்து அந்த பெரிய பின்புறத்தை ஆட்டி ஆட்டி மும்தாஜை கடுப்பேற்றுகிறார். மகத்துக்கு தோழிகள் தான் அதிகம், அவர் காட்டும் அன்பு அனைவருக்கும் பிடிக்கும் என்றார் அவரின் காதலி. தோழிகள் அதிகம் உள்ள நபர் செய்யும் வேலையா இது மகத்? மகத் செய்த காரியத்தை பார்த்து மும்தாஜ் மட்டும் அல்ல பார்வையாளர்களும் டூ மச் என்று தான் தெரிவித்துள்ளனர். பின்னாடி இருக்கும் துணியை எடுடா என்று ரித்விகா கூறியும் மகத் கேட்கவில்லை. கமல் சார் இந்த வார இறுதியில் நீங்களாவது மகத்தை கண்டிப்பீர்கள் என்று எதிர்பார்க்கிறோம். அவர் யாஷிகாவுடன் சேர்ந்து அடித்த லூட்டியை பற்றி தான் கேட்கவில்லை மும்தாஜை கேவலப்படுத்தியதையாவது தயவு செய்து கேளுங்கள். Magath is acting as Mumtaz in the Bigg Boss2tamil house as part ofatask. The way he makes his back looks huge is really disgusting. Story first published: Thursday, August 9, 2018, 13:24 [IST]


source: CulturaX

text: 473-பாசுரம் விளக்க உரை வேயர் தங்கள் குலத்துதித்த* விட்டுசித்தன் மனத்தே* கோயில்கொண்ட கோவலனைக்* கொழுங்குளிர் முகில்வண்ணனை* ஆயரேற்றை அமரர்கோவை* அந்தணர்தம் அமுதத்தினை* சாயைபோலப் பாடவல்லார்* தாமும் அணுக்கர்களே. (2) வேயர் தங்கள் - வேயர்களுடைய குலத்து - வம்சத்து உதித்த - அவதரித்த விட்டு சித்தன் - பெரியாழ்வாருடைய மனத்து - ஹ்ருதயத்தில் இப்பாட்டால், இத்திருமொழி கற்பவர்களுக்குப் பலஞ்சொல்லித் தலைக்கட்டுகிறார். விஷ்ணுசித்தர் என்கிற ஆழ்வார் திருநாமத்திற்கு வ்யுதபத்தி இப்பாடல் விசுதமாகும். 'விஷ்ணுவை ஹ்ருதயத்தில் அமையப் பெற்றுள்ளவர்' என்ற அத்திருநாமத்தின்பொருள் ஒன்றரையடிகளால் விரிக்கப்பட்டது. (வேயர் இத்தியாதி) பெரியாழ்வாருடைய திருவம்சத்திற்கு வேயர்குலமென்று திருநாம மென்பர்; "முன்னை வினையகல மூங்கிற்குடியமுதன் என்று- இராமாநுச நூற்றந்தாதி அருளிச்செய்த திருவரங்கமுதனார் மூங்கிற்குடியர் என்றதுபோல, இவர் வேயர்குடியர் என்கிறது. எம்பெருõமன் இடைக்குலத்திற் பிறந்து அனைவர்க்கும் எளியனானதுபோல ஆழ்வார் தமக்கும் எளியனானபடியைக் கோவலனை யென்பது குறிக்குமென்க. எம்பெருமான் ஆழ்வார்நெஞ்சிற் புகுந்தபின்பு, விலக்ஷணமானதொரு புகரைப்பெற்றன னென்பதைப் பெறுவிக்கும், "கொழுங்குளிர் முகில்வண்ணனை" என்பது. கொழுமை- செழுமை. எம்பெருமானுடைய ஔதார்யத்திற்கு முகிலையவமை கூறினானென்றுங் கொள்வர். ஆயரேறு- இடைக்குலத்திற் பிறக்கப்பெற்றோமென்னும் மகிழ்ச்சியினால் காளைபோலச் செருக்குற்றிருப்பவன். ஆழ்வார் திருவுள்ளததிற் புகழ்பெற்ற மகிழ்ச்சியினாலும் அங்ஙனமே செருக்குற்றானென்க. அந்தணர்- ஆசிரியர்; நச்சினார்க்கினியர் "அந்தத்தை அணவுபவர்" (வேதாந்தத்தைச் சார்பவர்) என விரித்துக் காரணப்பொருளுரைத்தனர்; "அணவுபவர்" என்றது அணர் என விகாரப்பட்டது. "ஆரணத்தின் சிரமீதுறை" என்ற சடகோரந்தாதிச் சிறப்பாயிரச் செய்யுளின் ஈற்றடியில் "கார் அணனைக் கம்பனை நினைவாம்" என்றவிடம் நோக்கத்தக்கது. அந்தம் + அணர், அந்தணர்; தொகுத்தல். இனி, 'அம் தம் ஆர்' னஎப் பிரித்துப்பலவாறகப் பொருள்கௌள்வாரு முளர். "அந்தனரென்போ ரறவோர் மற்றெப்பொருட்ருஞ், செந்தண்மை பூண்டொழுகலான்" என்ற திருவள்ளுவர் திருக்குறளும்,அவ்விடத்துப் பரிமேழைகருரையும் நோக்கத்தக்கது. "நூலே காகம் மூக்கோல்மனையே, ஆயுதங்காலை அந்தணர்க்குரிய" என்ற தொல்காப்பிய மரபியற் சூத்திரத்தில் கருத்தை நோக்கினால், அந்தணரென்ற சொல் யதிகளைக் குறிக்குமென்பது தெற்றென விளங்கும். Gopala, the dark cloud-hued Lord, the cowherd-chief, the king of celestials, has his temple in the Jeeva of Vishnuchitta, scion of the Veyar clan. These songs in his praise are like Amrutam for the learned. Those who can sing it will become inseparable from eh Lord, like his shadow.


உலகம் முழுவதும் பரவும் கொரோனா வைரஸால் ஏற்படும் பாதிப்புகளுக்கான செலவுகளை சீனாவே ஏற்க வேண்டும் என பாஜக எம்.பி., ராஜீவ் சந்திரசேகர் வலியுறுத்தி உள்ளார். உலகம் முழுவதும் பரவும் கொரோனா வைரஸால் ஏற்படும் பாதிப்புகளுக்கான செலவுகளை சீனாவே ஏற்க வேண்டும் என பாஜக எம்.பி., ராஜீவ் சந்திரசேகர் வலியுறுத்தி உள்ளார். சீனாவின் வுகானில் கடந்தாண்டு இறுதியில் கண்டறியப்பட்ட கொரோனா வைரஸ் தற்போது உலகம் முழுவதும் பரவி அச்சுறுத்தி வருகிறது. குறிப்பாக தென்கொரியா, ஜப்பான், ஈரான் உள்ளிட்ட நாடுகளில் இந்த வைரஸானது கடுமையான தாக்கத்தை ஏற்படுத்தி வருகிறது. சீன அரசின் சுகாதாரத்துறை வைரஸ் தாக்கத்தை ஓரளவு கட்டுப்படுத்திவிட்டதாக கூறி வந்த போதிலும், இதனால், ஏற்படும் உயிரிழப்புகள் நாளுக்கு நாள் அதிகரித்துக் கொண்டே தான் உள்ளது. இந்நிலையில் சீனாவில் கொரோனா வைரஸால் பாதிக்காப்பட்டவர்களின் எண்ணிக்கை 2,835 ஆக அதிகரித்துள்ளது. மேலும், பாதிக்கப்பட்டவர்களின் எண்ணிக்கை 79,251 ஆக உயர்ந்துள்ளது. இந்நிலையில், ஹார்வர்ட் பல்கலைக்கழகத்தின் தொற்றுநோயியல் நிபுணரான மார்க் லிப்சிட்ச், உலகில் உள்ள 40 முதல் 70 சதவிகித வயதானவர்கள்வரை கொரோனா வைரஸால் பாதிக்கப்படுவார்கள் என்று கணித்துள்ளார். இது தொடர்பாக கருத்து தெரிவித்துள்ள பாஜக எம்.பி., ராஜீவ் சந்திரசேகர் தனது ட்விட்டர் பக்கத்தில், கொரோனா வைரஸால் உலகில் 40 -70 சதவிகிதம் பேருக்கு பரவ வாய்ப்புள்ளதாக கூறப்படுகிறது. இதற்காக உலகம் சீனா மீது வழக்குத் தொடர வேண்டுமா? இந்த தொற்றுநோய்க்கான செலவுகளை சீனா செலுத்த வேண்டும்’’என அவர் தெரிவித்துள்ளார். Last Updated 11:52 AM IST


குவாண்டம் இயங்கியல் எளிதில் அணுகவல்ல குறைந்த தொழில்நுட்ப விவரங்கள் கொண்ட அறிமுகத்திற்கு, "குவாண்டம் இயங்கியலின் அறிமுகம்" எனும் கட்டுரையைப் படிக்கவும். குவாண்டம் புலக்கோட்பாட்டோடு சேர்ந்து குவாண்டம் இயங்கியல் (Quantum Mechanics; இது குவாண்டம் இயற்பியல், குவாண்டம் கோட்பாடு, அலை இயங்கியல் மாதிரி, அல்லது அணி இயங்கியல் என்றும் சில நேரங்களில் அழைக்கப்படும்), என்பது இயற்பியலில் ஓர் அடிப்படைக் கோட்பாடு ஆகும். இது மிகச்சிறிய ஆற்றல் மட்டங்களில் உள்ள அணுக்கள் மற்றும் அணுவடித்துகள்களின் இயல்பை விவரிக்கும் கோட்பாடு ஆகும்.[2] மரபார்ந்த இயற்பியல் (குவாண்டம் இயங்கியலுக்கு முன் இருந்த இயற்பியல்) என்பது இயற்கையில் சாதாரணமான அளவில் (கண்ணில் காணக்கூடிய அளவில்) இருப்பவற்றை விவரிக்கும் அடிப்படைக் கோட்பாடுகளைக் கொண்ட துறை ஆகும். குவாண்டம் இயங்கியலைக் கொண்டு நாம் மரபார்ந்த இயற்பியலிலுள்ள நிறைய கோட்பாடுகளை பெரிய அளவில் நடக்கத்தகு கோட்பாடுகளாக தோராயமாக வரையறுக்க முடியும்.[3] குவாண்டம் இயங்கியல் மரபார்ந்த இயற்பியலிலிருந்து பின்வரும் அம்சங்களில் வேறுபடுகிறது, அவையாவன: ஆற்றல், உந்தம் போன்ற ஓர் அமைப்பின் அளவுகள் தனிநிலை மதிப்பு வரம்புகளுக்கு உட்பட்டவையாகும் (குவாண்டமாக்கல்), பொருட்கள் துகள் பண்பையும் அலைப் பண்பையும் ஒருங்கே பெற்றவை (அலை-துகள் இருமை), மற்றும் ஒரு குறிப்பிட்ட அளவு துல்லியத்துடன் மட்டுமே நம்மால் அளவுகளை அறிந்து கொள்ள முடியும் (நிலையில்லாக் கோட்பாடு.[note 1] குவாண்டம் என்ற சொல் ஒரு இலத்தீன் மொழிச் சொல்லாகும். அதன் பொருள் எவ்வளவு என்ற கேள்வியாகும். இக்காலத்தில் இச்சொல் பொட்டலம் என்ற பொருளிலேயே பயன்படுத்தப்படுகிறது. குவாண்டம் பொறிமுறையின்படி, இயற்கையின் அடிப்படைக் கூறுகள் தொடர்ந்து பிரிக்கக்கூடியவை அல்ல. உதாரணமாக, ஒளி அலை எனக் கருதப்பட்டாலும் அது ஒரு குறிப்பிட்ட அளவுக்குக் கீழ் பிரிக்கப்பட முடியாதது ஆகும். இது போலவே இடமும் காலமும் கூட ஒரு அளவுக்கு மேல் சிறியதாக்கப்பட முடியாது என்பது குவாண்டம் பொறிமுறையின் துணிபு ஆகும். குவாண்டம் இயற்பியல் நியூட்டனின் இயற்பியலுடன் அடிப்படையிலேயே வேறுபடுகின்றது. நியூட்டனின் இயற்பியலில் நாம் இயற்கையின் போக்கை மாற்றாமல் அதனை ஆராய முடியும் எனக் கருதப்பட்டது. ஆனால் ஹைஸன்பர்க், இந்நூற்றாண்டின் தொடக்கத்தில், இக்கருத்து தவறு என நிறுவினார். நாம் இயற்கையின் ஒரு பகுதியைக் கவனிக்கும் செயலே (the act of observation) அதன் போக்கை மாற்றும் என அவர் நிறுவினார். இதனால் நியூட்டனின் இயற்பியலில் இருந்து வந்த பிரபஞ்சத்திலிருந்து முழுக்க விலகிய நோக்கு (entirely objective view of the universe) எனும் கோட்பாடு நீங்கியது. அளவீடு என்பது ஒதுக்கப்பட முடியாத ஒரு பகுதியானது. மேலும், ஒரு எலெக்ட்ரானின் இடத்தை நிர்ணயிக்கச் செய்யப்படும் ஒரு அளவீட்டினால் அதன் திசைவேகம் மாறிப்போகும் என்பதால் அதன் இடத்தையும், திசைவேகத்தையும் (சரியாகச் சொன்னால் அதன் இடத்தையும், அதன் உந்தத்தையும் (momentum)) ஒரே நேரத்தில் மிகச்சரியாக நிர்ணயிக்க முடியாது என்று அறிவித்தார் அவர். இது இன்னாளில் ஹைஸன்பர்க்கின் ஐயப்பாட்டுக் கொள்கை என அழைக்கப்படுகிறது. இது குவாண்டம் இயற்பியலின் ஓர் அடிப்படைக் கோட்பாடாகும். இதனால் இயற்கையின் நிலையையோ போக்கையோ மனிதன் முழுமையாக அறிந்து கொள்ள முடியும் என்ற (லேப்லேசு போன்றவர்கள் கொண்டிருந்த) கொள்கை வீழ்ந்தது. இந்த வெர்னர் ஐசன்பர்க் ஐயப்பாட்டு கொள்கைகளை இரண்டு விதமாக புரிந்து கொள்ளலாம். உதாரணமாக ஒரு எலக்ட்ரானின் இடத்தையும் உந் 2000 லையும் மிகத்துல்லியமாக 'அளக்க' முடியாது என்று நினைக்கலாம். அதாவது ஒரு குறிப்பிட்ட எலக்ட்ரான் குறிப்பிட்ட சமயத்தில்எந்த இடத்தில் இருகிறது, அதன் உந்தல் என்ன என்பதை நாம் அளக்க முடியாது. ஆனால் எலக்ட்ரானுக்கு உந்தமும் இடமும் இயற்கையில் மிகத்துல்லியமாக இருக்கின்றன. நமக்குத்தான் அளக்க முடியாது. ஐன்ஸ்டைன் இந்தக் கொள்கையையே ஆதரித்தார். நீல்ஸ் போர் என்பவர் இன்னொரு விதமாக விளக்கினார். அதன் படி, எலக்ட்ரானுக்கு (அல்லது எந்தப்பொருளுக்கும்) இடமும் உந்தலும் ஒரே சமயத்தில் மிகத்துல்லியமாக ‘கிடையாது'. நம்மால் அளக்க முடியுமா அல்லது முடியாதா என்பதை விட, எலக்ட்ரானுக்கு ஒரு இடமும் உந்தலும் ‘ஏறக்குறையத்தான்' இருக்கும். தற்போது ஐன்ஸ்டைனின் வாதத்தை விஞ்ஞானிகள் ஏற்றுக்கொள்ளவில்லை. நீல்ஸ் போரின் விளக்கமே பெரும்பாலும் ஏற்கப்பட்டு இருக்கின்றது. இரு தரப்புமே விவாதிக்கப்படுகின்றது. பொருளடக்கம் வரலாறு[தொகு] குவண்டம் விசையியலின் (Quantum Mechanics ) பிறப்பு என்பது 17 மற்றும் 18 ஆம் நூற்றாண்டுகளில் ஆரம்பிக்கிறது . அது, ராபர்ட் ஹூக் (Robert Hooke), கிறிஸ்டியன் ஹைஜன்ஸ் (Christian Hygens) மற்றும் லியோனர்ட் ஆய்லர் (Leonard Euler) ஆகிய அறிஞர்கள் ஒளியின் அலைக்கொள்கையை (Wave theory of light) வெளியிட்டதிலிருந்து தொடங்குகிறது. 1803 ல், புகழ் பெற்ற அறிஞர் தாமஸ் யங்க் (Thomas Young), இரட்டை பிளவு ஆய்வினைச் (Double Slit Experiment) செய்து, அதனை "ஒளி மற்றும் வண்ணங்களின் நிலை (On the nature of light and colour)" என்ற ஆய்வுக் கட்டுரையை வெளியிட்டார். இந்த ஆய்வு, ஒளியின் அலைக் கொள்கையை ஏற்றுக் கொள்வதற்கு, மிக முக்கிய பங்கு வகிக்கிறது. Black Body Radiation எனப்படும் கருப்புப் பெட்டக கதிரியக்கம் அல்லது கருப்பொருள் கதிரியக்கம் என்ற நிகழ்வை விளக்க, பல அறிஞர்கள் முயன்றனர். சோதனையை அடிப்படையாகப் பெறப்பட்ட ஆய்வு (Experimental results ) முடிவுகளை கோட்பாடு சார்ந்த ஆய்வுகளால் (Theoretical results) விளக்க முடியாமல் இருந்தது. Raleigh Jeans என்ற விஞ்ஞானி அலைக்கொள்கையைப் பயன்படுத்தி உருவாக்கப்பட்ட தனது Theoretical results-ஐ வெளியிட்டார். இந்த ஆய்வானது, குறைந்த அலை எண்கள் (Frequency ) உள்ள ஒளி ஆற்றல் அளவினை மிகச்சரியாகக் கணித்தது. ஆயினும், அதிக அலை எண்கள் (Frequency ) உள்ள ஒளி ஆற்றல் அளவினை இந்த ஆய்வினால் விளக்க முடியவில்லை (இதுதான் ultraviolet catastrophe என அழைக்கப்படுகிறது). பின்னர், மேக்ஸ் பிளாங்க் (Max Plank) என்ற ஆய்வாளர், ஒலியினை photon எனப்படும் துகள்களாகக் கருதியதன் மூலம், இந்தக் குறைபட்டினைப் போக்க முடிந்தது. இவரின் இந்த ஆய்வே, குவாண்டம் இயற்பியல்/விசையியல்-க்கு வழிவகுத்தது. இதுவே Quantum Mechanics-ற்கு தோற்றத்திற்கு வழிவகுத்தது. எனவே, இந்த ஆய்வு சமர்ப்பிக்கப்பட்ட நாளினை, Quantum Mechanics-ன் பிறந்த நாள் என்றுகூட அழைக்கலாம். இருபதாம் நூற்றாண்டின் துவக்க காலத்தில் தோன்றிய ஓர் இயற்பியல் துறையாகும். துகள் சித்தாந்ததின் தோற்றத்திற்கு முன்னர், பெருவாரியான திட, திரவ மற்றும் வாயுப் பொருட்களின் இயக்கங்கள் நியூட்டன், லாக்ராஞ்சி, போல்ட்ஸ்மான், மாக்சுவல் மற்றும் பலரது கோட்பாடுகளினடிப்படையில் புரிந்து கொள்ளப்பட்டது. ஆனால், அறிவியல் அறிவுப் பெருகியபோது, பெரும்பொருட்களிலிருந்து சிறிய துகள்கள் மற்றும் மூலக்கூறுகளை நோக்கி மெல்ல இயற்பியல் நகர ஆரம்பித்தது. ஏற்கனவே பெரும்பொருட்களின் இயக்கங்களுக்கான நியூட்டன் விதிகள் போன்றவற்றைக் கொண்டு இச்சிறு துகள்களின் இயக்கத்தையோ அல்லது ஆற்றலையோ விளக்க முடியாமல் போனது. இப்படி அணுக்கள் மற்றும் அதனுள் அடிப்படைத் துகள்கள் போன்றவற்றின் இயக்கங்களையும், ஆற்றலையும் விளக்கிய ஒரு துறையே குவாண்டம் இயற்பியல் இச்சித்தாந்தத்தின் அடிப்படையில், புறவழுத்தத்திற்குட்படும் ஒரு துகளின் ஆற்றல் தொடர் எண்மதிப்பைக் கொண்டிராமல், ஆற்றல் பிந்துக்களாகக் இருக்கும் என கண்டுபிடிக்கப்பட்டது. எனவே இத்துறையை குவாண்டம் இயற்பியல் என்றும் வழங்குவர். குவாண்டம் கோட்பாடும் சார்புக் கோட்பாடும்[தொகு] சார்புக் கோட்பாட்டில் துளைத்தல் என்பதற்கு விளக்கம் கிடையாது. ஆனால் குவாண்டம் கோட்பாடு இதை துளைத்தல் என்று தனித்து அழைக்கிறது. நுண்ணலைகளை ஒரு அலை கடத்தி மூலம் செலுத்தினால் அக்கடத்தியின் விட்டம் நுண்ணலையின் அலைநீளத்திலும் குறைவாக இருக்கும் எனில் அந்த அலைகள் கடத்தியை தாண்டி வரக்கூடாது. ஆனால் அதே அலை குவாண்டம் கோட்பாட்டின் படி கசிவுகளாக வெளிவரும். ஆனால் இந்த துளைத்தல் முறையை நிறுவிய ஆய்வு முறை தவறானது என்றும் கூறுகின்றனர். குவாண்டம் கோட்பாடு பிறப்பின் கால அட்டவணை [5][தொகு] மேற்கோள்கள்[தொகு] - Malin, Shimon (2012). Nature Loves to Hide: Quantum Physics and the Nature of Reality, a Western Perspective (Revised ). World Scientific. ISBN 978-981-4324-57-1. - Chester, Marvin (1987) Primer of Quantum Mechanics. John Wiley. ISBN 0-486-42878-8 - Richard Feynman, 1985. QED: The Strange Theory of Light and Matter, Princeton University Press. ISBN 0-691-08388-6. Four elementary lectures on quantum electrodynamics and quantum field theory, yet containing many insights for the expert. - Ghirardi, GianCarlo, 2004. Sneaking a Look at God's Cards, Gerald Malsbary, trans. Princeton Univ. Press. The most technical of the works cited here. Passages using algebra, trigonometry, and bra-ket notation can be passed over on a first reading. - N. David Mermin, 1990, "Spooky actions at a distance: mysteries of the QT" in his Boojums all the way through. Cambridge University Press: 110-76. - Victor Stenger, 2000. Timeless Reality: Symmetry, Simplicity, and Multiple Universes. Buffalo NY: Prometheus Books. Chpts. 5-8. Includes cosmological and philosophical considerations. More technical: - Bryce DeWitt, R. Neill Graham, eds., 1973. The Many-Worlds Interpretation of Quantum Mechanics, Princeton Series in Physics, Princeton University Press. ISBN 0-691-08131-X - P. A. M. Dirac (1930). The Principles of Quantum Mechanics. ISBN 0-19-852011-5. The beginning chapters make up a very clear and comprehensible introduction. - Hugh Everett, 1957, "Relative State Formulation of Quantum Mechanics," Reviews of Modern Physics 29: 454-62. - Richard Feynman; Robert B. Leighton; Sands, Matthew (1965). The Feynman Lectures on Physics. 1-3. Addison-Wesley. ISBN 0-7382-0008-5. - Griffiths, David J. (2004). Introduction to Quantum Mechanics (2nd ed.). Prentice Hall. ISBN 0-13-111892-7. OCLC 40251748. A standard undergraduate text. - Max Jammer, 1966. The Conceptual Development of Quantum Mechanics. McGraw Hill. - Hagen Kleinert, 2004. Path Integrals in Quantum Mechanics, Statistics, Polymer Physics, and Financial Markets, 3rd ed. Singapore: World Scientific. Draft of 4th edition. - Gunther Ludwig, 1968. Wave Mechanics. Lond 2000 on: Pergamon Press. ISBN 0-08-203204-1 - George Mackey (2004). The mathematical foundations of quantum mechanics. Dover Publications. ISBN 0-486-43517-2. - Albert Messiah, 1966. Quantum Mechanics (Vol. I), English translation from French by G. M. Temmer. North Holland, John Wiley & Sons. Cf. chpt. IV, section III. - Omnès, Roland (1999). Understanding Quantum Mechanics. Princeton University Press. ISBN 0-691-00435-8. OCLC 39849482. - Scerri, Eric R., 2006. The Periodic Table: Its Story and Its Significance. Oxford University Press. Considers the extent to which chemistry and the periodic system have been reduced to quantum mechanics. ISBN 0-19-530573-6 - Transnational College of Lex (1996). What is Quantum Mechanics? A Physics Adventure. Language Research Foundation, Boston. ISBN 0-9643504-1-6. OCLC 34661512. - John von Neumann (1955). Mathematical Foundations of Quantum Mechanics. Princeton University Press. ISBN 0-691-02893-1. - Hermann Weyl, 1950. The Theory of Groups and Quantum Mechanics, Dover Publications. - D. Greenberger, K. Hentschel, F. Weinert, eds., 2009. Compendium of quantum physics, Concepts, experiments, history and philosophy, Springer-Verlag, Berlin, Heidelberg. - ↑ Born, M. (1926). "Zur Quantenmechanik der Stoßvorgänge". Zeitschrift für Physik 37 (12): 863–867. doi:10.1007/BF01397477. Bibcode: 1926ZPhy...37..863B. http://www.springerlink.com/content/h06w8465t710u328/. பார்த்த நாள்: 16 December 2008. - ↑ Feynman, Richard; Leighton, Robert; Sands, Matthew (1964). The Feynman Lectures on Physics, Vol. 3. California Institute of Technology. பக். 1.1. ISBN 0201500647. http://www.feynmanlectures.caltech.edu/III_01.html. - ↑ Jaeger, Gregg (September 2014). "What in the (quantum) world is macroscopic?". American Journal of Physics 82 (9): 896–905. doi:10.1119/1.4878358. Bibcode: 2014AmJPh..82..896J. - ↑ Section 3.2 of Ballentine, Leslie E. (1970), "The Statistical Interpretation of Quantum Mechanics", Reviews of Modern Physics 42 (4): 358–381, doi:10.1103/RevModPhys.42.358, Bibcode: 1970RvMP...42..358B. This fact is experimentally well-known for example in quantum optics (see e.g. chap. 2 and Fig. 2.1 Leonhardt, Ulf (1997), Measuring the Quantum State of Light, Cambridge: Cambridge University Press, ISBN 0 521 49730 2 - ↑ G. Venkataraman. Quantum Revolution I THE BREAKTHROUGH, Page No: 161, Universities Press, 1997. பிழை காட்டு: tags exist for a group named "note", but no corresponding tag was found, or a closing is missing


அங்க குறையை போக்குவார் சங்கரநாராயணர் | - Dinakaran 2019-06-25@ 10:26:14 திருமாலும், ஈசனும் தாங்கள் இருவரும் ஒருவரே என சங்கரநாராயணராக கோலம் காட்டி அம்பிகைக்கு உணர்த்திய தலம் சங்கரன்கோவில். இங்குள்ள நாகசுனையில் நீராடி சங்கரநாராயணரையும் கோமதியம்மனையும் வழிபட நோய்கள் நீங்குவதாக ஐதீகம். நாகசுனையில் நண்டு, ஆமை, தவளை, மீன் போன்ற நீர் வாழ் உயிரினங்கள் வசிப்பதில்லை. இத்தல துர்க்கை தென்திசை நோக்கி வீற்றிருப்பதால் யம பயம் போக்கியருள்பவளாகத் திகழ்கிறாள். மார்ச் 21,22,23 மற்றும் செப்டம்பர் 21,22,23 தேதிகளில் சூரியபகவானின் கதிர்கள் சங்கரலிங்கத்தின் மீது விழும் அற்புதம் நிகழ்கிறது. இத்தல வேண்டுதல் பெட்டியில் விஷ ஜந்துக்களின் வெள்ளி மற்றும் தாமிரத்தாலான வடிவங்களை நேர்த்திக்கடனாக போட்டால் விஷக்கடி ஆபத்துகள், நோய்கள் நீங்கும் என்பது ஐதீகம். கோமதியம்மன் சந்நதியின் முன் உள்ள ஸ்ரீசக்ரம் உள்ள பள்ளத்தில் அமர்ந்து அன்னையை வணங்க எண்ணிய காரியம் நிறைவேறும் என்பது நம்பிக்கை. ஒவ்வொரு தமிழ் மாத கடைசி வெள்ளிக் கிழமைகளில் கோமதியம்மனுக்கு தங்கப்பாவாடை சாத்தப்படுகிறது.மரகதக்கல் பதிக்கப்பட்ட பள்ளியறையில் தங்க ஊஞ்சலில் தினமும் பள்ளியறை உற்சவம் நடக்கிறது.அம்மன் சந்நதி பிராகார வாயு மூலையில் உள்ள புற்றுமண் அனைத்து சரும நோய்கள், விஷக்கடிகளுக்கு மாமருந்தாக உள்ளது. இம்மண்ணைக் குழைத்து நெற்றியில் இட்டுக்கொள்பவருக்கு கெடுபலன் குறையும் என்பது ஐதீகம்.சங்கரநாராயணர் சந்நதியில் உள்ள வசனக்குழி எனும் தெய்வீக சக்தி மிக்க பள்ளத்தில் பேய், பிசாசு, மனநலம் பாதிக்கப்பட்டவர்கள் அமர்ந்து பூஜை செய்து நலம் பெறுகின்றனர். இத்தலத்தில் சுவாமிக்கு பெரிய தேராகவும், அம்பிகைக்கு சிறிய தேராகவும் இரண்டு தேர்கள் உள்ளன.கோமதியம்மனுக்கு செவ்வரளிப் பூக்களைப் பரப்பி அதன் மீது மாவிளக்கேற்றி வழிபடும் முறை சிறப்பாகக் கருதப்படுகிறது.சைவ சமய ஆகமப்படி திருநீறும், வைணவ சமய ஆகமப்படி தீர்த்தமும் வழங்கப்படும் ஒரே தலம் இது.அர்த்தஜாம பூஜை முடிந்த பின் தரப்படும் பிரசாதப்பாலை தொடர்ந்து 30 நாட்கள் பருகினால் மகப்பேறு இல்லாதவர்க்கு மகப்பேறு கிட்டும் என்கிறார்கள். சங்கரநாராயணரைக் காண அம்பிகை புரிந்த தவம் ஆடித்தபசு விழாவாகவும், ஈசனின் சுயரூப தரிசனம் காண அன்னை புரிந்த தவம் குறித்த விழா திருக்கல்யாண விழாவாகவும் கொண்டாடப்படுகின்றன.ஆலயத்திற்கு நிறைய பொருட்கள் அளித்து, பிடிமண் எடுத்து விழா நடத்திய உக்ரபாண்டியனின் நினைவாக சித்திரை பிரம்மோற்சவத்தில் உக்கிரபாண்டியர் விழா கொண்டாடப்படுகிறது.சங்கன், பதுமன் என்ற இரண்டு நாகங்களுக்கு ஹரிஹர ஒற்றுமை உணர்த்திய தலமாக இத்தலம் திகழ்கிறது.ஆலயம் சங்கரலிங்கசுவாமி கோயில், சங்கரநாராயணர் கோயில், கோமதியம்மன் கோயில் என மூன்று பிரிவாக உள்ளது. படம்: ராமகிருஷ்ணன் சங்கரநாராயணர் கோமதியம்மன் சங்கரன்கோவில்


Teachers' Day 2019: ஒவ்வொரு வருடமும் செப்டம்பர் 5-ஆம் தேதி ஆசிரியர் தினமாக கொண்டாடப்படுகிறது. ஒவ்வொரு மாணவனின் வாழ்க்கையிலும் ஆசிரியரின் பங்களிப்பை பறைசாற்றும் விதமாகவே இந்நாள் சிறப்பிக்கப்படுகிறது. 1962 ஆம் ஆண்டு சுதந்திர இந்தியாவின் ஜனாதிபதியாக பதவி வகித்தவர் டாக்டர் சர்வப்பள்ளி ராதாகிருஷ்ணன். 1888 ஆம் ஆண்டு பிறந்த இவர் தத்துவத்துறையில் சிறந்து விளங்கியதுடன் “The Philosophy of Rabindranath tagore" என்ற புத்தகத்தையும் எழுதியிருக்கிறார். சென்னை பிரசிடென்சி காலேஜ் மற்றும் கல்கத்தா பல்கலைக்கழகத்தில் பேராசிரியராக பணியாற்றிய இவர் 1931 முதல் 1936 வரை ஆந்திர பிரதேச பல்கலைக்கழகத்தின் துணைவேந்தராகவும் பதவி வகித்தார். மேலும் தொடர்ந்து 16 வருடங்கள் ஆக்ஸ்போர்டு பல்கலைக்கழகத்தில் பேராசிரியராக பணியாற்றி வந்தார். இவரது ஆசிரியர் பணியின் ஈடுபாட்டையும், பங்களிப்பையும் கவுரவிக்கும் வகையில் மத்திய அரசு, இவரின் பிறந்த நாளை ஆசிரியர் தினமாக அறிவித்தது. டாக்டர் ராதாகிருஷ்ணனின் ஆசிரிய தொண்டை பெருமைப்படுத்தும் வகையில் அவருக்கு பாரத ரத்னா விருது வழங்கப்பட்டது என்பதும் குறிப்பிடத்தக்கது. மேலும் இந்நாளை சிறப்பிக்கும் விதமாக பள்ளிகள் மற்றும் கல்லூரிகளில் ஆசிரியர்கள் மற்றும் மாணவர்களுக்கிடையேயான நல்லிணக்கம், பங்களிப்பு போன்றவை கொண்டாடப்படுகிறது. ஆசிரியர் பணியையே சுவாசமாக கொண்டு ஆசிரிய தொண்டாற்றிக் கொண்டிருக்கும் சில ஆசிரியர்களிடம் பேசினோம். அவர்களின் பணி அனுபவம், நெகிழ்ச்சியான மற்றும் உணர்வுபூர்வமான தருணங்கள் சிலவற்றை நம்மிடம் பகிர்ந்துள்ளனர் என்பது NDTV தமிழ் தளத்திற்கு பெருமை சேர்க்கும் ஒன்றாகும். ”உங்களுக்காக தான் படிச்சேன் மிஸ்” - மனம் உருகுகிறார் ஆசிரியை தீபா!! ”நான் என் ஆசிரிய பணியை தொடங்கி 20 வருடமாகுது. எல்.கே.ஜி வகுப்பு ஆசிரியையா சேர்த்து இப்போ பத்தாம் வகுப்பு மற்றும் பன்னிரண்டாம் வகுப்பிற்கும் பாடம் எடுக்கிறேன். வருடாவருடம் நான் வகுப்பெடுக்கும் வகுப்பில் குறைந்தபட்சமாக ஐந்து சென்டம் காட்டிடுவேன்றதுல எனக்கு ரொம்பவே பெருமை. ஒருநாள் ஸ்கூல் விட்டு வீட்டுக்கு போறதுக்காக பஸ்ல காத்திட்டு இருந்தப்போ ஃபோன் வந்துச்சு. எடுத்ததும், ”தீபா மிஸ் எப்படி இருக்கீங்க? நான் பத்தாம் வகுப்பு படிக்கும்போது சோஷியல் சயின்ஸ்ல சென்டம் எடுத்ததுக்கு நீங்கதான் மிஸ் காரணம். இப்போ நான் எம்.பி.பி.எஸ் ஃபைனல் இயர் படிக்குறேன். மற்ற சப்ஜெக்ட் எல்லாம் பிடிக்காம, மார்க் எடுக்கணுமேனு பயத்துல படிச்சேன். ஆனா, உங்க சப்ஜெக்ட் மட்டும்தான் மிஸ் உங்கள பிடிச்சு, உங்களுக்காக படிச்சேன்” ன்னு என் ஸ்டூடண்ட் சொன்னத கேட்டதும் மனசுல அவளோ சந்தோஷமா இருந்துச்சு. எல்லா ஆசிரியர் தினத்துலயும், என் ஸ்டூடண்ட்ஸ் எனக்கு நிறைய கடிதங்கள கிரியேட்டிவ்வா எழுதி தருவாங்க. அது எல்லாத்தையும் வீட்டு எடுத்துட்டு வந்து படிப்பேன். அதுல அவ்வளவு அன்பு இருக்கும்” என்று உருக்கமாக தன் அணுபவத்தை பகிர்ந்தார் கரூர் மாவட்டத்தை சேர்த்த ஆசிரியை தீபா. "என்னையே எனக்கு வரைஞ்சு குடுத்து வாழ்த்து சொன்னாங்க!!" - ஆசிரியர் சிவபாலன்! ”திருப்பூர் மாவட்டத்துல இருக்கிற தனியார் பள்ளியில் ட்ராயிங் டீச்சரா இருக்கேன். அடிக்கடி வேற பள்ளி, கல்லூரிகளுக்கு டெமோ க்ளாஸ் எடுக்க போவது வழக்கம். சமீபத்துல ஒரு கல்லூரிக்கு வகுப்பெடுக்க போயிருந்தேன். அங்க, காலேஜ் டாப்பர்க்கு பரிசு கொடுக்கிற நிகழ்வு நடந்துட்டு இருந்துது. டாப்பர் ரேங்க் எடுத்த பொண்ணு மைக்ல பேசும்போது, ”நான் ஒன்பது மற்றும் பத்தாம் வகுப்பு படிக்கும்போது எங்களுக்கு இவருதான் ட்ராயிங் மாஸ்ட்ரா இருந்தாரு. இப்போ இங்க டெமோ க்ளாஸ்க்கு வந்திருக்காரு. எனக்கு இந்தளவுக்கு வரைய வரும்னு உணர்த்துனதே எங்க சார் தான். கலர் ம 00004000 க்ஸ் பண்றது தொடங்கி எல்லா நுணுக்கங்களையும் அவ்வளவு பொறுமையா சொல்லி குடுத்திருக்காரு” ன்னு சொல்லி என்னை கைக்காட்டினாங்க. அதை நான் துளியும் எதிர்பாக்கல. அதிர்ச்சில உறைஞ்சி போயிட்டேன். அந்த வருடமே, ஆசிரியர் தினத்தன்று என்னையவே எனக்கு வரைஞ்சு பரிசா கொடுத்தப்போ ரொம்பவும் உணர்வு பூர்வமா இருந்துச்சு” என்கிறார் ஆசிரியர் சிவபாலன். "ஆசிரியர்களுக்கான அங்கீகாரமே மாணவர்கள் தான்" - ஜெயந்தி! ”மாணவர்கள்கிட்ட இருந்து தான் நான் நிறைய கத்துக்கிறேன். அறிவு தேடலுக்கான வித்தாகவே நான் மாணவர்களை பார்க்கிறேன். வாழ்நாள் முழுவதுமான கற்றல் என்பது நிச்சயம் ஆசிரியர்களுக்கு தான் என்பதே என்னோட கருத்து. கல்லூரி படிப்ப முடிச்ச பிறகு, எதோ ஒரு கம்பெனில நேர்முக தேர்வுல செலக்ட் ஆகிட்டா, எனக்கு கால் பண்ணி, மேம், வேலை கிடைச்சிருக்கு. அம்மாக்கு அடுத்து உங்களுக்குத்தான் கால் பண்றேன்னு சொல்லு வாங்க. அந்த தருணம் ரொம்ப நெகிழ்வா இருக்கும். அதேபோல, பட்டமளிப்பு விழாவுல கலந்துகிட்ட என்னோட ஸ்டூடண்ட்ஸ், சர்டிஃபிகேட் வாங்கினதும் என் கையில வந்து குடுப்பாங்க. என் பிள்ளைங்களோடதுனு உரிமையா எடுத்து கைல வச்சுக்கும்போது ரொம்ப பெருமையாவும், உலகையே சாதிச்சுட்டதா கர்வமாவும் இருக்கும்” என்கிறார் சிவகங்கை மாவட்டத்தை சேர்ந்த தலைமை ஆசிரியை ஜெயந்தி. "ஆசிரியப் பணியே அறப்பணி" - பெருமிதம் கொள்ளும் தீபா அருண்பிரகாஷ்!! ”நிறைய குழந்தைங்க, வீட்ல பெத்தவங்க சொன்னாக்கூட கேட்க மாட்டாங்க. ஆனா ஸ்கூல்ல சொல்லி கொடுக்கிறத, அதுவும் ஒரு குழந்தைக்கு ஏற்ப அன்பாக சொல்லும்போது, அதை அப்படியே ஃபாலோ பண்ணுவாங்க. என்கிட்ட நிறைய பேரண்ட்ஸ் வந்து, மிஸ், க்ளாஸ்ல நீங்க என்ன சொல்றீங்களோ அத ரொம்பவே கண்டிப்பா என் பையன் ஃபாலோ பண்றான்னு சொல்லும்போது அவ்ளோ மன நிறைவா இருக்கும். பத்தாம் வகுப்பு பொது தேர்வு எழுத போறப்போ, எங்கள ஆசிர்வாதம் பண்ணுங்க மிஸ்னு சொல்லி என் கால்ல விழுந்தாங்க. ரொம்ப உணர்வு பூர்வமாகவும், கண்கலங்கவும் வைத்த தருணம் அது. ஒரு குழந்தை பயமில்லாம, தனக்கு ஏற்படக்கூடிய பிரச்னைகள ஆசிரியர்கிட்ட பகிர்ந்துக்க முடியுதுனா அதுதான் நான் செய்யக்கூடிய பணியை முழுமையானதாக உணர வைக்குது. குழந்தைங்க நம்மகிட்ட காட்டுற அன்பு, மரியாதை எல்லாமே என் பணியை மேலும் சிறப்பா செய்ய ஒரு தூண்டுதலா இருக்கு. அதோட இந்த ஆசிரியர் பணியை முழு மனதுடனும், ஈடுபாட்டுடனும் செய்றதுல அலாதியான நிம்மதி கிடைக்குது. என் பணியை பாராட்டி சிறந்த ஆசிரியைக்கான விருதை 2016 மற்றும் 2019 ஆம் ஆண்டு, லைன்ஸ் கிளப் சார்பில் வழங்கப்பட்டது எனக்கு இரட்டிப்பு சந்தோஷத்தை கொடுத்து, பணியில் என் ஆர்வத்தையும் அர்ப்பணிப்பையும் அதிகரித்துள்ளது” என்கிறார் சென்னையை சேர்ந்த உதவி தலைமை ஆசிரியை தீபா அருண்பிரகாஷ். "என் ஸ்டூடென்ஸ் எல்லாமே என் பிள்ளைங்கதான்" - பூங்கொடி!! ”கடந்த பத்து வருஷமா விளையாட்டு ஆசிரியையா இருக்கேன். கல்லூரில படிக்கிற பிள்ளைங்க எல்லாமே என்னைய அம்மான்னு தான் கூப்பிடுறாங்க. அம்மான்னு கூப்பிடுற அளவுக்கு எல்லா பிள்ளைங்க மனசுலயும் நான் இடம் பிடிச்சிருக்கேன்னு நினைக்கும்போது மகிழ்ச்சியின் உச்சிக்கே போயிடுறேன். ஒருமுறை, தென்னிந்திய அளவிலான கபடி போட்டிக்கு என் மாணவர்களோடு போயிருந்தேன். அங்க என் பிள்ளைங்க ஃபைனல் மேட்ச் வரைக்குமே உயிர கொடுத்து விளையாடினாங்க. இறுதில கப் ஜெயிக்க முடியாம போயிடுச்சு. இருந்தபோதிலுமே, ஃபைனல் வரைக்கும் நின்னு ஆடிருக்காங்கனு நினைக்கும்போது ரொம்ப பெருமையா இருந்துச்சு. போட்டியில தோல்வி அடைஞ்சிட்டோம்னு வருத்தமாவும் இருந்துச்சு. அந்த தருணத்த மறக்கவே முடியாது. பிள்ளைங்க எல்லோருமே என்னை அவங்க குடும்பத்துல ஒரு ஆளா தான் பாக்குறாங்க, நடத்துறாங்கன்றதுதான் எனக்கு கிடைச்ச அங்கீகாரம்னு சொல்லுவேன்” என்கிறார் கரூர் மாவட்டத்தை சேர்ந்த விளையாட்டு ஆசிரியை பூங்கொடி. "எங்க டீச்சர் எனக்கு அம்மா மாதிரின்னு சொல்லி நடிகர் சூர்யாவை சிலிர்க்க வச்சுட்டா என் மாணவி" - ஆனந்தத்தில் ஆசிரியை விசாலாட்சி!! ”18 வருஷமா திருநெல்வேலில இருக்கிற மிடில் ஸ்கூல்ல தான் வேலை பார்க்கிறேன். எனக்கு எப்பவுமே பிடிச்ச வகுப்பு ஒன்றாம் வகுப்பு தான். அந்த பிள்ளைங்ககிட்ட இருக்கிற அன்பு அவ்வளவு பரிபூரணமா இருக்கும். உதாரணத்துக்கு சொல்லணும்னா, இப்போ வரைக்குமே எங்க பள்ளில வகுப்பெடுக்கும்போது தரையில பாய் விரிச்சு அதுல உக்கார்ந்து, பிள்ளைங்கள வட்டமா உட்கார சொல்லுவோம். அப்போ கொஞ்ச நேரம் கால் வலிக்குதேனு நீட்டி வைப்பேன். அதை பார்த்ததுமே என் பிள்ளைங்க எல்லோரும்,” டீச்சருக்கு கால் வலிக்குதோ! நாங்க நல்லா தள்ளி உட்கார்ந்துக்கிறோம். நீங்க நல்லா கால் நீட்டி சௌகரியமா உட்கார்ந்துக்கோங்க”ன்னு சொல்லுவாங்க. அந்த பிஞ்சு குழந்தைகளோட அன்பும் அக்கறையும் என் மனசுல பசுமையா இருக்கு. நான் அடிக்கடி என் மகனை பார்க்க சென்னை வருவேன். அடையார்ல இருக்கிற “மட் காபி” கடைக்கு போறது எனக்கு ரொம்ப பிடிக்கும். அங்கிருந்து வரும்போது நிறைய கப் எடுத்துட்டு வருவேன். ஒவ்வொரு கப்லையுமே ஏதோ ஒரு காய்கறி விதைய போட்டு இத நீ ரொம்ப பத்திரமா வளர்க்கணும்னு சொல்லி என் பிள்ளைங்களுக்கு கொடுப்பேன். இங்கிருந்தே அவங்களோட பொறுப்புணர்ச்சி தொடங்கும். செடிகள பராமரிக்கிறத பார்க்கும்போதே அவ்ளோ இனிமையா இருக்கும். ஒருமுறை நடிகர் சூர்யா நடத்திவரும் அகரம் நிறுவனம் சார்பாக வறுமை கோட்டிற்கு கீழுள்ள, நல்ல மார்க் எடுத்த குழந்தைகளுக்கு பரிசு கொடுத்தாங்க. அப்போ நடிகர் சூர்யா, உனக்கு என்ன பிடிக்கும்னு என் க்ளாஸ் பிள்ளைங்க கிட்ட கேட்டாரு. எனக்கு எங்க டீச்சர் தான் பிடிக்கும்னு குழந்தை சொல்லுச்சு. ஏன் பிடிக்கும்னு அவரு திரும்ப கேட்ட கேள்விக்கு, எங்க டீச்சர் எனக்கு அம்மா மாதிரினு சொல்லி என்னைய கண்கலங்க வைச்சுடுச்சு” என்கிறார் திருநெல்வேலியை சேர்ந்த ஆசிரியை விசாலாட்சி. ஆசிரியர் பணி என்பது ஓர் ஆத்மார்த்தமான பணி. அர்ப்பணிப்பு, தியாக உணர்வு, அன்பு, அரவணைப்பு, கண்டிப்பு போன்ற உணர்வின் மொத்த உருவம் தான் ஆசிரிய பணி. வெறுமனே பணம் ஈட்டுவதற்கான பணியாக இல்லாமல் ஒழுக்கம், அறிவாற்றல், சிந்தனை திறன், ஈடுபாடு போன்ற ஞானத்தை புகட்டுவதில் ஆசிரியர்களுக்கு நிகர் ஆசிரியர்கள்தான். ஒவ்வொரு குழந்தையுமே எதிர்காலத்தின் தூண்கள்தான். அதற்கு உறுதியான அடித்தளத்தை அமைக்கும் சிறப்பான பணி ஆசிரியப் பணி. மேலும் நம் வாழ்வில் நமக்கு ஒவ்வொரு நொடியும், யாராவது எதாவது பாடத்தை கற்பித்து கொண்டேதான் இருக்கிறார்கள். வாழ்க்கை பாடம் புகட்டும் ஒவ்வொருவருமே ஆசிரியர்கள் தான் என்பதை கூறிக்கொண்டு வாழ்க்கையை செதுக்கும் சிற்பிகளான ஆசிரியர்களுக்கு NDTV தமிழின் இனிய ஆசிரியர் தின நல்வாழ்த்துகளையும் தெரிவித்து கொள்கிறோம்... சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


மின்னம்பலம்:வாக்கு வங்கி அரசியலே காங்கிரஸின் கொள்கை! வாக்கு வங்கி அரசியலே காங்கிரஸின் கொள்கை! முத்தலாக் தடை மசோதா மாநிலங்களவையில் விவாதிக்கப்படாமல் போனதற்கு, காங்கிரஸின் வாக்கு வங்கி அரசியலே காரணம் என்று குற்றம்சாட்டியிருக்கிறார் மத்திய சட்ட அமைச்சர் ரவிஷங்கர் பிரசாத். நாடாளுமன்றக் குளிர்காலக் கூட்டத் தொடர் நேற்றுடன் (ஜனவரி 5) முடிவடைந்தது. இந்த கூட்டத் தொடரில் முத்தலாக் தடை மசோதாவை நிறைவேற்றிவிட வேண்டுமென்று மத்திய பாஜக அரசு முனைப்பு காட்டியது. கடந்த வாரம் மக்களவையில் வெற்றிகரமாக இந்த மசோதா நிறைவேறியது. ஆனால், மாநிலங்களவையில் நிறைவேறவில்லை. இதற்கு காங்கிரஸ் கட்சியினரின் வாக்கு வங்கி அரசியலே காரணம் என்று கூறியிருக்கிறார் மத்திய சட்ட அமைச்சர் ரவிஷங்கர் பிரசாத். மக்களவையில் காங்கிரஸ் தனது ஆதரவைத் தெரிவித்துவிட்டு, மாநிலங்களவையில் எதிர்ப்பு காட்டியது பற்றியும் தனது பேச்சில் குறிப்பிட்டிருக்கிறார். “1986இல் ஷா பானோ விவகாரம் முதல் 2017இல் சயாரா பானோ வரை, காங்கிரஸின் செயல்பாடு ஒரே மாதிரியாகத்தான் உள்ளது. நாங்கள் ஆலோசனைகளைக் கேட்கத் தயாராக உள்ளோம்; நாடாளுமன்றத்தில் விவாதம் நடக்க வேண்டுமென்பதிலும் உறுதியாக இருக்கிறோம். காங்கிரஸின் நடத்தை என்னவென்பது இப்போது நாட்டுக்கே தெரிந்துவிட்டது” என்று சொல்லியிருக்கிறார். மாநிலங்களவைத் தேர்வுக் குழுவுக்கு முத்தலாக் தடை மசோதாவை அனுப்ப வேண்டும் என்ற எதிர்கட்சிகளின் கோரிக்கை பற்றிய கேள்விக்கு, அப்படிச் செய்தால் மசோதா வீரியமற்றதாகிவிடும் என்று பதில் தெரிவித்திருக்கிறார் ரவிஷங்கர். “முத்தலாக் முறையில் விவாகரத்து செய்யப்படுவது குற்றமில்லை என்றாக்க முயற்சிக்கிறது காங்கிரஸ். நீதிமன்றம் கடுமையான உத்தரவுகளைப் பிறப்பித்தபோதிலும் இந்தப் பழக்கம் தொடர்ந்து வருகிறது. இந்தக் குற்றம் தொடர்ந்து நடைபெறுவதைத் தடுக்க நாம் சிறப்பு வழிகளைக் கண்டறிந்தாக வேண்டும்” என்று கூறியிருக்கிறார்.


text: தற்போது கோவாவில் நடைபெற்றுக் கொண்டிருக்கும் ’இந்தியன் பனோரமா’ நடத்தும் சர்வதேச திரைப்பட விழாவில் கலந்து கொள்ள தேர்வாகி இருக்கும் 26 படங்களில், ஒரே தமிழ்த் திரைப்படமாக தேர்வாகியிருக்கிறது ‘குற்றம் கடிதல்’ என்னும் தமிழ்த் திரைப்படம். ஜே.எஸ்.கே நிறுவனம் தயாரித்துள்ள இந்த திரைப்படத்தை அறிமுக இயக்குநர் பிரம்மா இயக்கியுள்ளார். டிசம்பர் மாதம் திரையில் வெளியிடப்படும் என்று எதிர்ப்பார்க்கப்படும் ’குற்றம் கடிதல்’ தற்போது திரைக்கு வரும் முன்பே சினிமா ரசிகர்களின் கவனத்தை ஈர்த்துள்ளது. கோவா திரைப்பட விழாவில் திரையிடப்பட்ட நிலையில், படம் குறித்து இயக்குநர் பிரம்மாவிடம் பேசினோம். ’’படத்தில் நடித்திருப்பவர்கள் எல்லோருமே புதுமுகங்கள் தான்.இந்த படம் பார்ப்பவர்களின் கவனத்தை ஈர்க்கிற மாதிரி இருக்கும்.’’என உற்சாகமாய் பேச ஆரம்பிக்கிறார் பிரம்மா. ’’டீம் வொர்க் தான் எங்க படத்தோட பலம்னு சொல்லலாம். மாஸ்டர் அஜய், சாய் ராஜ்குமார், பாவல் நவகீதன்’னு படத்துல நடிச்சிருக்குறவங்க எல்லாருமே அவங்க பங்களிப்பை ரொம்பவே சிறப்பா செஞ்சிருக்காங்க. வெவ்வேறு தளத்தில் இருந்து வரும் கதாப்பாத்திரங்கள் சந்திக்கும்போது, அவர்கள் சந்தித்த அடுத்த ஒருநாள் என்ன நடக்கிறது என்பதுதான் படத்தின் ஒருவரி கதை. இந்த படம் ’ஏ’ கிளாஸ் ஆடியன்ஸை மட்டுமல்லாமல் ஏ,பி,சி என எல்லாவகை ஆடியன்ஸ்களும் ரசிக்கும் வகையில் இருக்கும்.கண்டிப்பா இந்த படம் கமர்சியல் படமாவும் அதே நேரத்துல ஒரு நல்ல படமாவும் இருக்கும்னு நம்புறேன்.நான் விருதை எதிர்பார்த்து படம் எடுக்கலை. ஆனா நாம் எடுக்கிற படம் நல்ல படமா இருக்கணும்னு ஒவ்வொரு இயக்குநரும் நினைச்சா போதும். நேத்து படம் திரையிட்ட பிறகு நிறைய பேருகிட்ட இருந்து பாஸிடிவ் கமாண்ட்ஸ் வந்துட்டு இருக்கு.தமிழ் நாட்டுல ரிலீஸ் ஆகும் போது மக்கள்கிட்ட நல்ல வரவேற்பு இருக்கும்னு எதிர்ப்பாக்குறோம்.இதுக்கு முன்னாடி நான் நிறைய மேடை நாடகங்கள் இயக்கியிருக்கேன்.முதல் முறையா படம் எடுக்குறதும் ஒரு புது மாதிரியான நல்ல அனுபவத்தை கொடுத்திருக்கு’’ என்கிறார் அதே பெருமிதத்துடன்! -பொன்.விமலா-


Doshas will go Navagraha hierophant || தோஷம் போக்கும் நவக்கிரக வழிபாடு தோஷம் போக்கும் நவக்கிரக வழிபாடு + "||" + Doshas will go Navagraha hierophant கோவிலுக்கு செல்பவர்கள் அங்குள்ள நவக்கிரகங்களை சுற்றி வந்து வழிபட்டால், அந்த நவ நாயகர்களின் அருள் கிடைக்கும் என்ற அதீத நம்பிக்கை வைத்துள்ளனர். பதிவு: ஜனவரி 22, 2019 13:05 PM சிலருக்கு ஜாதக ரீதியாக குறிப்பிட்ட நவக்கிரகங்களால் ஏற்பட்ட தோஷம் காரணமாக நற்செயல்கள் கூடி வருவது தள்ளிப்போகலாம். சிலர் கஷ்டங்களை அனுபவிக்கலாம். இவற்றை போக்க கிரக தோஷ பரிகாரங்களை மேற்கொள்ளலாம். நவக்கிரகங்களை பற்றியும், அவற்றின் தோஷங்கள் விலகுவதற்கான எளிய பரிகாரங்களையும் இங்கே பார்க்கலாம்.


பக்கம்:ஆன்மீக ஞானிகள் அன்னை-அரவிந்தர்.pdf/146 - விக்கிமூலம் பக்கம்:ஆன்மீக ஞானிகள் அன்னை-அரவிந்தர்.pdf/146 † 44 ஆன்மீக ஞானிகள் : அன்னை - அரவிந்தர்! அதற்கான மனுக்களைக் கொடுத்துக் கொண்டு, கடைசியில் பிரிட்டன் ராஜா - ராணிக்கு காட் சேவ் தி கிங் என்ற வாழ்க கோஷம் போட்டுக் கொண்டிருப்பதே அன்றையக் காங்கிரஸ் மிதவாதிகள் கொள்கை. இந்த மிதவாத இரந்துண்ணும் அரசியல் - அரவிந் தருக்கோ, திலகருக்கோ ஒத்து வரவில்லை. அதனால், அரவிந்தருடைய பூரண சுய ராஜ்ஜியக் கோரிக்கையைக் காங்கிரஸ் ஏற்றாக வேண்டும் என்று அரவிந்தரால் வற்புறுத்தப் பட்டது. அதனால், தீவிரவாத அணியினர்க்கும், மிதவாத அணியினர்க்கும் இடையே கருத்து வேற்றுமை என்ற பூகம்பம் இதற்கிடையே சூரத் நகரில் இந்திய தேசியக் காங்கிரஸ் பேரியக்க அவை கூடியது. காங்கிரஸ் தலைவர் யார் என்ற போட்டி எழுந்தது. தமிழ் நாட்டிலே இருந்து பல காங்கிரஸ் தலைவர்கள் சேலம் விஜயராகவாச்சாரியாரைப் போன்றவர்கள் அங்கே சென்று கூடினார்கள். தலைவர் தேர்தலில், கோபால கிருஷ்ண கோகலே என்ற மிதவாதத் தலைவரைத் தேர்வு செய்ய மிதவாதிகள் தந்திரம் செய்தார்கள். அந்தப் பேரியக்க அவைக்கு ராஷ்பிகாரி கோஷ் தலைமை ஏற்றார். சூரத் மாநாட்டில், லோகமான்ய பாலகங்காதர திலகர் என்ற தீவிரவாதக்காரர் கொள்கை விளக்கம் பேச மேடை வந்தார். அவரைப் பேச விடாமல் மிதவாதக் காங்கிரஸ்காரர்கள் கூச்சலிட்டார்கள். ஆனால், மராட்டிய சிங்கமான திலகர், கம்பீரமாகவும், பிடிவாதமாகவும் மேடையில் நின்று கொண்டிருந்தார். அப்போது செருப்பு ஒன்று பறந்து வந்தது. ராஷ்பிகாரிகோஷ் தலையை அது தாக்கியது. பிறகு நாற்காலி பறந்து வந்து சுரேந்திரநாத் "https://ta.wikisource.org/w/index.php?title=பக்கம்:ஆன்மீக_ஞானிகள்_அன்னை-அரவிந்தர்.pdf/146&oldid=692839" இருந்து மீள்விக்கப்பட்டது


payment : English to Tamil dictionary translation online | Tamilcube Tamil translation from Modern English to Tamil dictionary online for the word payment: payment : பண வழங்கீடு , பணங்கொடுப்பு , கொடுக்கப்படும் பணம் , ஊதியம் . payment : கொடுப்பனவு . payment : கொடுப்பு . payment : செலுத்தல் . payment : செலுத்துதல் , செலுத்தும் பணம் , சம்பளம் . payment : பணம் வழங்கல் . payment by installments : தவணைக் கொடுப்பனவு . payment change date : கொடுப்பனவு மாற்றத் திகதி . payment frequency : கொடுப்பனவுத் தவணைக்கூறு . payment in cash : ரொக்கம் செலுத்தல் . adhoc payment : தற்காலிகப் பணக் கொடுப்பு , குறிப்பிட்ட நோக்கத்திற்கான பணக்கொடுப்பு . advance payment : முற்பணம் , முன்கூட்டியே செலுத்தப்படும் பணம் . cash payment : காசாக செலுத்தல் . certificate of credit payment : கடன் பற்றுக்கான சான்றிதழ் . conditions of payment : பணம் செலுத்தும் தவணைகள் .


e1f Published : 09 Apr 2020 09:40 PM Last Updated : 09 Apr 2020 10:32 PM கடந்த ஏப்ரல் 5-ஆம் தேதி அன்று 9 மணி 9 நிமிடங்களால் தொலைக்காட்சி பார்வையாளர்கள் எண்ணிக்கை அதிக அளவில் குறைந்துள்ளது தெரியவந்துள்ளது. கரோனா தொற்றுக்கு எதிரான போராட்டத்தில் தேசத்தின் ஒற்றுமையைக் காட்ட, கடந்த ஞாயிற்றுக்கிழமை அன்று பிரதமர் நரேந்திர மோடி இரவு 9 மணிக்கு 9 நிமிடங்கள், வீட்டிலிருக்கும் மின் விளக்குகளை அணைத்து, அதற்குப் பதிலாக அகல் விளக்கு, மெழுகுவர்த்தி, டார்ச், மொபைல் டார்ச் உள்ளிட்டவற்றை வைத்து ஒளியேற்றச் சொன்னார். இது தேசம் முழுவதும் 2000 பலதரப்பட்ட மக்களால் பின்பற்றப்பட்டது. தொலைக்காட்சி பார்வையாளர்களைக் கணக்கிடும் பார்க் அமைப்பு அந்த குறிப்பிட்ட நேரத்தில் தொலைக்காட்சி பார்த்தவர்களின் எண்ணிக்கை அதிக அளவு குறைந்தது என்றும், 2015-ம் ஆண்டுக்குப் பிறகு இதுதான் மிகக் குறைந்த பார்வையாளர் எண்ணிக்கை என்றும் தெரிவித்துள்ளது. கடந்த வாரங்களோடு ஒப்பிடும்போது பார்வையாளர் எண்ணிக்கை அந்த 9 நிமிடங்களில் 60 சதவீதம் குறைந்தது. இரவும் 8.53 முதலே குறைய ஆரம்பித்த இந்த எண்ணிக்கை இரவு 9.30க்குப் பிறகே சகஜ நிலைக்குத் திரும்ப ஆரம்பித்தது. மேலும் உலகின் மற்ற நாடுகளைப் போல இந்தியாவிலும் தொலைக்காட்சி பார்ப்பவர்களின் மற்றும் மொபைல் பயன்படுத்துபவர்களின் எண்ணிக்கை முறையே 43 சதவீதம் மற்றும் 13 சதவீதம் இந்த வாரம் உயர்ந்துள்ளதாக பார்க் அறிக்கை தெரிவிக்கிறது. அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


உலகம் முழுவதும் கரோனா நோய் பரவி, அதிகாரபூர்வமாக 1 லட்சம் மக்களை பலி வாங்கியுள்ளது. சுமார் 14 லட்சம் மக்கள் சிகிச்சை பெற்று வருகின்றனர். இந்த நிமிடம் வரை, நிமிடத்துக்கு ஒருவர் என்கிற கணக்கில் கரோனா நோயாளிகள் உருவாகிறார்கள். இந்தியாவில் குறிப்பாக தமிழகத்தில் 900 பேர் கரோனாவால் பாதிக்கப்பட்டுள்ளார்கள். திருவண்ணாமலை மாவட்டத்தில் ஊரடங்கு அமல்படுத்தப்பட்ட நிலையிலும் கரோனா பாதிப்பு தொடர்ந்து உயர்கிறது. திருவண்ணாமலை மாவட்டம், கீழ்பென்னாத்தூர் தாலுகாவை சேர்ந்த ஒருவர், சென்னையில் உள்ள ஃபீனிக்ஸ் மாலில் உள்ள ஒரு கடையில் விற்பனை மேலாளராக பணியாற்றி வந்தார். 144 தடையுத்தரவுக்கு முன்பே மால்கள் மூடப்பட்டதால் தனது சொந்த ஊருக்கு வந்துவிட்டார். அப்படி வந்தருக்கு தொடர்ச்சியாக சளி, காய்ச்சல் என இருந்ததால் அருகில் உள்ள ஆரம்ப சுகாதார நிலையத்தில் சிகிச்சை பெற்றுள்ளார். அங்கு எடுக்கப்பட்ட ரத்தம் மற்றும் உமிழ்நீர் பரிசோதனையில் அவருக்கு கரோனா இருப்பது உறுதி செய்யப்பட்டது. இதனால் திருவண்ணாமலை மாவட்டத்தில் முதல் கரோனா நோயாளியாக, திருவண்ணாமலை அரசு மருத்துவக்கல்லூரி மருத்துவமனையில் அனுமதிக்கப்பட்டு சிகிச்சை பெற்றார். கடந்த 14 நாட்களாக சிகிச்சை பெற்று வந்தவருக்கு, தொடர்ச்சியாக ரத்த பரிசோதனை செய்ததில் அவருக்கு கரோனா நெகட்டிவ் என வந்ததால் ஏப்ரல் 11ந்தேதி மருத்துவர்களின் முடிவின்படி வீட்டுக்கு அனுப்பப்பட்டார். அண்ணாமலையார் கோயில் பிரசாதம் மற்றும் பழங்களை மாவட்ட ஆட்சியர் அவர்களும், மருத்துவர்களும் வழங்கி இனிதே வழியனுப்பி வைத்தார்கள். குணமடைந்த நபர் மாவட்ட ஆட்சியர், மருத்துவர்கள், செவிலியர்கள் உட்பட அனைவருக்கும் இரு கரங்கள் கூப்பி, கண்ணீர் மல்க தனது நன்றியினை தெரிவித்துக் கொண்டார். மேலும், 108 ஆம்புலன்ஸ் வாகனத்தில் ஏறுவதற்கு முன்பு குணமடைந்த நபர் வெற்றியின் அடையாளமாக தனது பெருவிரலை காண்பித்தது, அங்கிருந்த அனைவரையும் உணர்வுப்பூர்வமாக நெகிழ்ச்சி அடைய செய்தார். திருவண்ணாமலை அரசு மருத்துவக் கல்லூரி மற்றும் மருத்துவமனையில் 10 நபர்களுக்கு கரோனா சிகிச்சை அளிக்கப்பட்டு வருகிறது. இதில் முதல் நபராக கரோனா நோய் உறுதி செய்யப்பட்ட நபருக்கு இரண்டு முறை பரிசோதனை மேற்கொண்டதில், கரோனா நோய் இல்லை என முடிவுகள் வந்துள்ளது என்பது குறிப்பிடதக்கது. இவரது குடும்பத்தார் உட்பட இவர் பழகிய கிராமத்து நபர்கள் யாருக்கும் நோய் தொற்று இல்லை என்பதால் மருத்துவ பாதுகாப்பு கண்காணிப்பில் இருந்து விடுவிக்கப்பட்டனர். சிறப்பான சிகிச்சை அளித்து குணமாக்கிய மருத்துவர்கள், மருத்துவ பணியாளர்களை மாவட்ட ஆட்சி தலைவர் கந்தசாமி, திருவண்ணாமலை அரசு மருத்துவக் கல்லூரி மற்றும் மருத்துவமனை முதல்வர் மருத்துவர். கே. திருமால்பாபு, துணை இயக்குநர் சுகாதாரப் பணிகள் மருத்துவர். ஆர். மீரா போன்றோர் பாராட்டினர்.


ஜெட் வேகத்தில் பரவும் கொரோனா: இந்தியாவில் பாதிப்பு எண்ணிக்கை 3 ஆயிரத்தை தாண்டியது....மும்பை தாராவியில் 5 பேருக்கு கொரோனா 2020-04-04@ 20:38:14 டெல்லி: இந்தியாவில் கொரோனாவால் பாதிக்கப்பட்டவர்களின் எண்ணிக்கை 3 ஆயிரத்தை தாண்டியது. இந்தியாவில் பல்வேறு மாநிலங்களை சேர்ந்த 75 பேர் கொரோனா வைரசால் உயிரிழந்தனர். மாநிலம் முழுவதும் கொரோனாவால் 3072 பேர் பாதிக்கப்பட்டுள்ள நிலையில் 213 பேர் குணமடைந்தனர். உலகையே ஆட்டிப்படைக்கும் கொரோனா வைரஸ் இந்தியாவிலும் காட்டுத்தீ போல பரவி வருகிறது. ஆட்கொல்லி கொரோனா வைரஸால் உலகளவில பலி எண்ணிக்கை 59,000ஐ தாண்டிய நிலையில், 10 லட்சத்திற்கும் மேற்பட்டோர் பாதிக்கப்பட்டுள்ளனர். தற்சமயம் உலகளவில் சுமார் 200 நாடுகளை ஆட்டிப்படைத்து வருகிறது. அமெரிக்கா, இத்தாலி, ஸ்பெயின், பிரான்ஸ் ஆகிய நாடுகளில் உயிரிழப்புகளும் பாதிப்புகளும் நாளுக்கு நாள் ராக்கெட் வேகத்தில் உயர்ந்து வருகிறது. இந்நிலையில் மத்திய சுகாதாரத்துறை அறிவிப்பு வெளியிட்டுள்ளது. அதில் கூறியதாவது; இந்தியாவில் கொரோனாவால் பாதிக்கப்பட்டவர்களின் எண்ணிக்கை 3 ஆயிரத்தை தாண்டியது. இந்தியாவில் பல்வேறு மாநிலங்களை சேர்ந்த 75 பேர் கொரோனா வைரசால் உயிரிழந்தனர். மாநிலம் முழுவதும் கொரோனாவால் 3072 பேர் பாதிக்கப்பட்டுள்ள நிலையில் 213 பேர் குணமடைந்தனர் என தெரிவிக்கப்பட்டுள்ளது. அதிகபட்சமாக மகாராஷ்டிராவில் 490 பேருக்கு கொரோனா தொற்று உறுதியாகியுள்ளது. மகாராஷ்டிராவுக்கு அடுத்தபடியாக தமிழகத்தில் 485 பேருக்கு கொரோனா தொற்று உறுதி செய்யப்பட்டுள்ளது. மும்பை தாராவியில் 5 பேருக்கு கொரோனா மகாராஷ்டிராவில் புதிதாக 47 பேருக்கு கொரோனா பாதிப்பு ஏற்பட்டுள்ளது. மும்பையில் மட்டும் அதிகபட்சமாக 71 பேர் பாதிக்கப்பட்டுள்ளனர். தானே மாவட்டத்தில் 25 பேரும், புனேயில் 11 பேரும், அகமதுநகரில் 3 பேரும், வாஷிம், ரத்னகிரியில் தலா ஒருவரும் பாதிக்கப்பட்டுள்ளனர். இந்நிலையில், அம்மாநிலத்தின் தாராவி பகுதியை சேர்ந்த ஆண், பெண் ஒருவருக்கு இன்று கொரோனா பாதிப்பு உறுதி செய்யப்பட்டு உள்ளது. இதையடுத்து மும்பை தாராவி பகுதியில் கொரோனாவால் பாதிப்பு அடைந்தோர் எண்ணிக்கை 5 ஆக உயர்ந்துள்ளது. மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


கிளியனூர் ஆன்லைன்: வகை வகையாய் வைரஸ்கள் 2. BACKDOOR SANTA: இணையத்தில் கிடைக்கும் புரோகிராமின் பயன்களை விரும்பி, அதனை டவுண்லோட் செய்து பயன்படுத்துவீர்கள். அப்போது அதே புரோகிராம், உங்களை அறியாமலேயே, உங்கள் கம்ப்யூட்டர் பயன்பாடு, நீங்கள் செல்லும் இணைய தளங்கள், நீங்கள் இணையத்தில் வாங்கும் பொருட்கள் போன்ற தகவல்களைத் திரட்டும். நீங்கள் பயன்படுத்தும் புரோகிராம் இந்த வேலையை மேற்கொள்கிறது என்பது உங்களுக்குத் தெரியாது. Alexa மற்றும் Hotbar போன்றவை இத்தகைய புரோகிராம்களே. உங்களுடைய பிரவுசரின் டூல்பாரில், நீங்கள் எதிர்பார்க்காமல், இந்த டூல்பார்களில் ஒன்றைப் பார்க்க நேர்ந்தால், பேக் டோர் சாண்டா உங்கள் கம்ப்யூட்டரில் உள்ளதாகப் பொருள். உடனே Add/Remove Programs சென்று அதனை நீக்கவும். 5. BOTNETS: குழுவாக நெட்வொர்க்கில் இணைக்கப்பட்டுள்ள கம்ப்யூட்டர்களை, ஹேக்கர்கள் கைப்பற்றியபின் இவ்வாறு அழைக் கின்றனர். ஹேக்கர்கள் இவற்றைத் தங்கள் இஷ்டப்படி ஆட்டுவிப்பார்கள். அந்த நெட்வொர்க் ஒரு ரோபோ ("robot network")போலச் செயல்படும். இதனால் தான் இதற்கு இந்த பெயர் வந்தது. 10. STALKING HORSE: : இவை பிரபலமான புரோகிராம் களுடன் இணைந்து கம்ப்யூட்டரில் வந்து தங்கும். கூடுதல் வசதிக்காக இது உள்ளது என்று அறிவிக்கப்படும். ஆனால் நம் வேலைகளின் தன்மை குறித்து, புரோகிராம் தந்த நிறுவனத்திற்குத் தகவல் அனுப்பி, பின் விளம்பரங்களை அனுப்பி வைக்கும். Source: http://shanthythas.blogspot.com/2011/04/blog-post_23.html Labels: கட்டுரைகள், தொழில்நுட்பம்


Title: வெப்பநிலையை அளக்கப் பயன்படும் கருவி? Description: This isaMost important question of gk exam. Question is : வெப்பநிலையை அளக்கப் பயன்படும் கருவி? , Options is : 1. அனிமோ மீட்டர், 2. தெர்மோ மீட்டர், 3.பாரோ மீட்டர், 4. டில்ட் மீட்டர், 5. NULL This isaMost important question of gk exam. Question is : வெப்பநிலையை அளக்கப் பயன்படும் கருவி? , Options is : 1. அனிமோ மீட்டர், 2. தெர்மோ மீட்டர், 3.பாரோ மீட்டர், 4. டில்ட் மீட்டர், 5. NULL 1) அனிமோ மீட்டர் 2) தெர்மோ மீட்டர் 3) பாரோ மீட்டர் 4) டில்ட் மீட்டர்


சக்தியிடமிருந்து மிருணாவுக்கு.... - பறத்தல் - பறத்தல் நிமித்தம் தொடுவானமற்ற கடல்' தொகுப்பிலிருந்து மற்றொரு கவிதை... நுகரப்பட்ட ஒரு மலரின் மணம் இதர புலன்களைத் தூண்டி மனசின் அடியாழம் வரை ஞாபகப் புதையல்களை சங்கிலித் தொடர்ச்சியாய் எடுத்துவைத்த பட்டியல் மலைக்க வைக்கிறது. அம்மா இறப்பில் முடிந்த நினைவுச் சங்கிலியின் கண்ணி வெகு கனம். தேடலின் உணர்வுக் குவியலில் துக்கம் கசிய வைக்கும் முடிப்பு வாசிப்பை நிறுத்தி நம்மையும் அதில் தோயச் செய்து விடுகிறது. இதோ சக்தியின் கவிதை வரிகள்... ஒரு மல்லிகைப் பூவின் மணம் அதன் மனமாய் மட்டும் இருப்பதில்லை நுணாப்பூவின் மணத்தையும் நினைவூட்டுகிறது நட்சத்திரங்களைப் பூக்களென உதிர்க்கும் ஊரையும் அங்கிருந்த வீட்டையும் உழவோட்டிய வயலுக்கு உரமாக தழைகளும் கிளைகளும் கழிக்கப்பட்டு வேலிக் கிளுவையும் கிளோரியாவையும் மக்கிப் போன எருக் குழிகளில் எழும் எருவடிக்கும் மொட்டை மாட்டு வண்டிகளில் உரத்திற்காகப் போடப் பட்ட ஒருமுறை போட்ட வாத்துக் கிடை நீந்தித் திளைத்த குளத்தில் துழாவியபோது கையிலகப்பட்ட நான்கு வாத்து முட்டைகளையும் அவயம் வைத்த கோழி முட்டைகளுடன் பொரிந்த வாத்துக் குஞ்சுகளையும் வாத்துக் குஞ்சுகள் நீந்தி வளர்ந்த எரியூட்டப் பட்ட அம்மாவையும் ஞாபகப் படுத்தி விடுகிறது. வெகு காலத்துக்கு முன் மிருணா என்ற தோழியின் கீழ்க்கண்ட கவிதையை ரசித்து ரசித்து வியந்திருக்கிறேன். இன்று வரை அப்படியொரு கவிதை எழுத முடியாத ஆதங்கம் என்னுள் உண்டு. வரிக்கு வரி அழகுறு அந்தாதி. வார்த்தைகளுள் அடங்கிய படைப்பின் சூட்சுமம்! அந்தப் பூ புலிநகம் போன்றது புலிநகம் கழுகின் அலகு போலிருந்தது பிறைநிலா வானில் மிதக்கும் தோணி தோணி ஒரு கருநீலத் திமிங்கிலத்தின் வால் வால் மறியாட்டின் கருங்கொம்பு கருங்கொம்போ கவண் பிளவு கவண் பிளவு விரிமரக் கிளை விரிமரக்கிளை குழைந்து பரவும் நீரூற்று நீரூற்றோ அந்தியில் செம்பளிங்குப் பூ வெங்கட் நாகராஜ்7January 2018 at 21:44 எடுத்துக் காட்டிய இரண்டு கவிதைகளும் வெகு சிறப்பு. பகிர்ந்தமைக்கு நன்றி சகோ. நிலாமகள்9January 2018 at 18:28 சிவகுமாரன் 16 January 2018 at 15:47 யப்பா என்ன அருமையான கவிதைகள். அதிலும் மிருணாவின் அந்தப் பூ கவிதை ஏற்படுத்திய தாக்கத்திலிருந்து மீள முடியவில்லை. நிலாமகள் 20 January 2018 at 15:25 ஆம் சிவா. சில படைப்புகள் நம்மைத் தூண்டும், துலக்கும். மிருணா 28 February 2018 at 19:42 நிலா, எப்படி இருக்கீங்க? அம்மா இறந்த பிறகு என்னால எழுதவே முடியல. ஆனா இன்னிக்கு தற்செயலா இந்த பதிவ நான் பாத்ததும், அதே நாளில் முகநூலில் நீங்கள் வந்ததும் நடந்திருக்குறது மகிழ்வும், இனிமையும். நன்றி நிலா. எப்பிறப்பில் காண்பேன் இனி?! கடலில் ஒரு துளி -மதிப்புரை முன்னோட்டம்


text: மாநாடு பட விவகாரம்: சிம்பு குடும்பத்தினர் மீது தயாரிப்பாளர் மைக்கேல் ராயப்பன் புகார் | Maanadu film issue Producer Michael Rayappan complains about actor Simbu's family | Puthiyathalaimurai - Tamil News | Latest Tamil News | Tamil News Online | Tamilnadu News Published : 26,Oct 2021 10:01 AM சினிமா தயாரிப்பாளர் மைக்கேல் ராயப்பன் சென்னை காவல் ஆணையர் அலுவலகத்தில் புகார் ஒன்றை கொடுத்துள்ளார். அதில், "நடிகர் சிம்புவால் பெரும் நஷ்டம் அடைந்துள்ளேன். மாநாடு திரைப்படத்தை தீபாவளிக்கு வெளியிட தடை போட்டிருப்பதாவும், கட்டப்பஞ்சாயத்து செய்வதாகவும், மாமூல் கேட்பதாகவும் கந்துவட்டி கேட்பதாகவும் பல முறையற்ற குற்றச்சாட்டை, சிம்புவின் தந்தை டி.ராஜேந்தர், தாயார் உஷா ஆகியோர் தெரிவித்திருப்பது பொய்யான குற்றசாட்டுகள். 'மாநாடு' படத்தின் தயாரிப்பாளர் சுரேஷ் காமாட்சியே தங்களால் தீபாவளிக்கு 'மாநாடு' படம் வர இயலாது என்றும் அப்படி வெளியிடும் பட்சத்தில் விநியோகஸ்தர்களுக்கும். திரையரங்கு உரிமையாளர்களுக்கும் பெருத்த நஷ்டம் ஏற்படும் என அறிக்கை மூலம் தெரிவித்து விட்டார். அப்படி இருக்கையில் இவர்கள் குற்றச்சாட்டு பொய்யானது. இந்த மாதிரியான தவறான தகவல்களை டி.ராஜேந்தர், உஷா தெரிவித்து வருகின்றனர். தமிழ்த் திரைப்பட தயாரிப்பாளர்கள் சங்கத்தின் முன்னாள் தலைவர் விஷால் எடுத்த முடிவை மட்டுமே நிறைவேற்ற வலியுறுத்தினார்களே தவிர வேறு எந்த கட்டபஞ்சாயத்தும் இரு சங்கங்களிலும் நடைபெறவில்லை. மேலும் இப்போது இவர்கள் எந்த விசாரணைக்கும் ஒத்துழைப்பு அளிப்பதில்லை. எனவே இந்த பிரச்சினையில் காவல்துறை தலையிட்டு நடவடிக்கை எடுத்து எனக்கு நல்லதொரு முடிவை வழங்கும்படி மிகவும் பணிவுடன் கேட்டுக் கொள்கிறேன். தொடகத்திலிருந்தே பொய்யான உறுதியளித்து எனக்கு பெறும் நஷ்டத்தை வரவழைத்து ஏமாற்றிய சிம்பு மற்றும் அவரது தாய், தந்தை மீது கடும் நடவடிக்கை எடுக்க வேண்டும்" என்று புகாரில் தயாரிப்பாளர் மைக்கேல் ராயப்பன் தெரிவித்துள்ளார். Related Tags : மாநாடு, திரைப்படம், நடிகர் சிம்பு, குடும்பம், தயாரிப்பாளர், மைக்கேல் ராயப்பன், காவல் ஆணையர், அலுவலகம், புகார், Film, Actor Simbu, Family, Producer, Michael Rayappan, Commissioner of Police, Office, Complaint, Maanadu,


.: தமிழீழத் தேசியக் கொடியின் வரலாறு Posted by veeraa prabhaa at 12:07 AM


text: நமது வாழ்க்கையின் வேதனைகள் தான் பெரியவை என்று நினைத்திருப்போம் நாம் அனைவரும். ஆனால் இன்னொருவரின் வேதனைகளை அறியக்கிடைக்கும் போது தான் எமது பிரச்சனைகள் அவர்களுடைய பிரச்சனைகளுடன் ஒப்பிடும் போது மிகவும் சிறியவையாகத் தோன்றும். இருப்பினும் காலப் போக்கில் மற்றவரின் பிரச்சனை மறந்து போய் எமது பிரச்சனை மீண்டும் பூதாகாரமாய் இருக்கும் இல்லையா? அண்மையில் ஒரு நாள் இணையத்தில் மட்டக்களப்பில் உள்ள ஒரு நண்பருடன் உரையாடியோது ”இங்கே பல முன்னாள் போராளிகள், காயப்பட்டவர்கள் வாழ்வாதாரம் இன்றி இருக்கிறார்கள், உதவிசெய்ய யாரும் இருந்தால் கூறுங்கள்” என்றார் எனது நண்பர். விபரங்களை அனுப்புங்கள் முயற்சிக்கிறேன் என்றேன். மறுநாளே விபரங்கள் மின்னஞ்சலில் வந்திருந்தன. முன்னாள் பெண்போராளிகள் முவர். ஒருவர் விதவை, 4 வயதுக்குழந்தையுடன் அகதிமுகாம் ஒன்றில் வாழ்கிறார். மற்றயவர் 3 குழந்தைகளின் தாய், கணவரால் நடமாட முடியாது. வருமானம் இல்லை. மூன்றாமவர் கணவர் முள்ளிவாய்க்காலில் காணாமல் போனவர், 3 வயதுக் குழந்தையின் தாய். மற்றைய போராளிகளில் ஒருவர் முதுகெலும்பு பகுதியில் செல் துண்டுகள் இருப்பதனால் முதுகெலும்புப் பகுதி பாதிக்கப்பட்டிருக்கிறார். அடிக்கடி வலிப்பு வருகிறது இவருக்கு. இன்னொருவரும் முதுகெலும்பு பாதிப்படைந்ததால் இயங்க முடியாதிருக்கிறார். இன்னும் ஒருவர் யுத்த காலத்தின் போது கை ஏலும்புகள் முறிந்து போனதால் கை இயங்காதிருப்பவர், இரண்டு குழந்தைகளின் தந்தை. இப்படி பல சோகங்களை பட்டியலிட்டிருந்தது அந்த மின்னஞ்சல். மின்னஞ்சலை வாசித்தும் சற்று நேரம் மனது ஸ்தம்பித்துப்போனது. முன்பும் ஒரு முறை உடல் அவயவங்களை விற்று வாழ்வாதாரத்தை தேடும் போராளிகளைப் பற்றி எடுதியிருந்தேன். அண்மையில் வாழ்வாதாரமின்றி தற்கொலை செய்து கொண்ட இரு முன்னாள் போராளிகளைப் பற்றி இணையத்தில் செய்தி வந்திருந்ததை எம்மில் பலர் அறிவார்கள். இவை தவிர அடுத்த நேர உணவு என்ன என்று தெரியாது வாழும் எத்தனையோ குடும்பங்கள், குழந்தைகள் ஊரில் இருக்கிறார்கள். அண்மையில் முல்லைத்தீவிற்கு சென்றிருந்த நண்பருடன் பேசிக்கொண்டிருந்த போது இங்கு பல சக்கரநாட்காலிகள் தேவை என்றார். அவரும் விபரங்களை அனுப்பியிருந்தார். 18.000 ருபா இருப்பின் ஒரு சக்கரநாட்காலி ஒழுங்கு செய்து கொடுக்கமுடியும் என்கிறார் அவர். மட்டக்களப்பு மாவட்டத்தின் 2010ம் ஆண்டின் புள்ளிவிபரப்படி ஏறத்தாள 50000 குடும்பங்கள் மாதாந்தம்1000க்கு ரூபாய்க்கு உட்பட்ட வருமானத்தில் வாழ்கிறார்கள் என்றிருந்தது. 1000 ரூபாய் என்பது எவ்வளவு? 15 டொலர், 7பவுன்ஸ், 8யூரோ, 50 குறோணர்கள் நாம் விரும்பினால் அங்குள்ள ஒரு குடும்பத்தின் வருவாயை 15 டொலர், 7பவுன்ஸ், 8யூரோ, 50 குறோணர்கள். மூலமாக இரட்டிப்பாக்கலாம். வெளிநாடுகளில் வாழ்பவர்களின் ஒருநாள் கைச்செலவு கூட இதை விட பல மடங்கு அதிகமாக இருக்கும் அல்லவா? ஒரு பெரும் தளபதியின் மனைவி ஏழ்மையின் காரணமாக, தயவு செய்து எனது குழந்தைகளையாவது தத்தெடுங்கள் என்று வெளிநாட்டு அமைப்பாளர்களை கேட்ட கதையும் இருக்கிறது. அவர்களுக்குக் கூட சிறு உதவி கூட சென்றடையவில்லை என்பதே உண்மை. பெரும் பொருளாதார வசதி படைத்த பல அமைப்புக்கள் கூட வாய் மூடி இருப்பது பெரும் சோகம். மேற் கூறியவற்றைப் பற்றி சிந்தனையோடிய போது, எனக்கே என்னில் கோபம் வந்தது. அடுத்ததாக தகவல் அறிந்தவர்கள், போராட்டத்தை முன்னெடுத்த அமைப்புக்கள் என்ற அனைவரின் மீதும் தார்மீகமான கோபம் இருக்கிறது, எனக்கு. வறட்டுக் கொளரவத்துடன், வறட்டு அரசியலுடன், யதார்த்தம் மறந்து, பதவிகளுக்காகவும், பணத்துக்காகவும் முன்னாள் போராளிகளைத் தானும் கவனிக்காதவர்களை என்னென்று சொல்வது? மூன்றாவதாக எதுவுமே தெரியாதவர்கள் போல் ஊரையும், அதன் வேதனைகளையும் மறந்திருப்பவர்களும் விமர்சிக்கப்படவேண்டியவர்களே. எத்தனை காலம் தான் இப்படியே இருக்கப்போகிறோம். வெளிநாடுகளில் வாழும் குடும்பங்களில் 50 வீதமான குடும்பங்கள் இலங்கையில் உள்ள ஒரு குடும்பத்திற்கு மாதாந்தத உதவியாக, அல்லது தொழில் அபிவிருத்தி உதவியாக ஒரு சிறு உதவியினைச் செய்தால் ஏறத்தாள 350.000 குடும்பங்களை முன்னேற்ற முடியதா? நான் ஏதோ யதார்த்தம் உணராமல் கதைப்பதாக நீங்கள் நினைக்கலாம். இல்லவே இல்லை. யுத்தகாலத்தில் புலம் பெயர் மக்களிடையே இருந்த கட்டமைப்புக்கள் எல்லாம் இன்று அவர்களின் நம்பகத்தன்மையை இழந்து, வலுவிழந்துகொண்டு வருவதை நாம் அவதானிக்கக் கூடியதாகவே இருக்கிறது. இதற்கான காரணங்கள் என்ன? இவற்றைப் பற்றி திறந்த மனதுடன் எவரும் பேசத் தயாராய் இல்லை. போலிக் கௌரவங்களும், பதவிகளும், பணத்தாசையும் சுயவிமர்சனம் செய்து கொள்ளவதை மறுக்கிறது. இப்படியான சிக்கல்களை களைவோம் எனின் எம்மால் எமது மக்களுக்கு உதவ முடியும். அவர்களின் வாழ்வையும் ஓரளவாவது வளமுறச் செய்ய முடியும். கடந்த காலங்களை படிப்பினையாகக் கொண்டு முன்நோக்கி நகர வேண்டிய அவசியம் எமக்கு இருக்கிறது. இனியாவது யதார்த்தம் எது?அரசியற் பிரச்சாரம் எது? என்பதை நாம் அறிந்து கொண்டு, சுயவிமர்சனத்துடன் நகரவேண்டிய கட்டாயத்தில் இருக்கிறோம். எதிர்காலச் சந்ததியிடம் புலத்தின் தொடர்புகளை கையளித்து அவர்களை வழிநடாத்த வேண்டிய கடமை எமக்கிருக்கிறது. வாழ்வாதாரமே இல்லாதிருப்பவனிடம் எதைப் பேசினாலும் அவனது சிந்தனை முழுவதும் அன்றைய உணவினைப் தேடிக்கொள்வதில் மட்டுமே இருக்கும் என்பதை நான் கூற வேண்டிய அவசியமில்லை. எனவே வெளிநாடுகளில் அரசியலை முன்னெடுப்பவர்கள் அதை முன்னெடுக்கட்டும். ஆனால் மிக மிக முக்கியமாக உதவிகளை முன்னெடுப்பவர்கள், ஒருங்கிணைப்பவர்களின் தேவையும், உழைப்புமே இன்று எமது மக்களுக்கு இன்றியமையாதவை. அவையே எமது சந்ததிகள் வளமுள்ளதாய், கல்வியறிவுள்ளதாய் உருவாகுமா என்பதனைத் தீர்மானிக்கும். வாழ்வாதாரமுள்ள, கல்வியறிவுள்ள சமுதாயத்தை உருவாக்குவதன் முலம் எமது விடுதலைக்கான பாதையையும் நான் வடிவமைத்துக்கொள்ளலாம். நாம் ஒற்றுமையாய் இணைந்து செயற்பட வேண்டிய காலம் இது. என்பதை நாம் மறத்தலாகாது.


இன்று (ஞாயிற்றுக்கிழமை) இரவு விளக்கு அல்லது மெழுகுவர்த்தி ஏற்றுவோர் அதற்கு முன்பு ஆல்கஹால் கலந்த சானிடசர் பயன்படுத்த வேண்டாம் என ராணுவம் கூறியுள்ளது. கொரோனா பரவுதலைக் கட்டுப்படுத்த மத்திய அரசு கடந்த 24 நள்ளிரவு முதல் ஏப்ரல் 14 வரை தேசிய ஊரடங்கு அமல்படுத்தி உள்ளது. இதையொட்டி பலர் வெளியே வராமல் உள்ளனர். மீறிச் சுற்றுவோர் மீது கடும் நடவடிக்கை எடுக்கப்படும் என மத்திய மாநில அரசுகள் எச்சரிக்கை விடுத்துள்ளன. இந்நிலையில் நேற்று முன் தினம் பிரதமர் மோடி மக்களுக்கு ஒரு வேண்டுகோள் விடுத்திருந்தார். மோடி, “கொரோனாவால் உண்டாகி உள்ள இருளை நமது நம்பிக்கை என்னும் ஒளியால் நீக்க வேண்டும். வரும் ஞாயிறு (இன்று) இரவு 9 மணிக்கு அனைத்து மக்களும் வீடுகளில் உள்ள மின் விளக்குகளை அணைத்து விட்டு வாசலில் அல்லது பால்கனியில் தீபங்கள் ஏற்றியோ அல்லது மெழுகுவர்த்தி ஏற்றியோ அல்லது டார்ச்லைட் , மொபைல் லைட்டை எரிய விட்டோ தங்கள் ஒற்றுமையைக் காட்ட வேண்டும்” என அப்போது தெரிவித்தார். இதற்கு பல எதிர்க்கட்சி தலைவர்கள் கடும் விமர்சனம் செய்து வருகின்றனர். இந்நிலையில் இந்திய ராணுவம் விளக்கு ஏற்றுவோருக்கு எச்சரிக்கை ஒன்றைப் பிறப்பித்துள்ளது. அதில், ”பிரதமர் மோடி கேட்டுக் கொண்டபடி விளக்கு அல்லது மெழுகுவர்த்தி ஏற்றும் போது மக்கள் மிகவும் கவனமாக இருக்க வேண்டும். விளக்கு ஏற்றும் முன்பு ஆல்கஹால்கலந்த சானிடைர்களை பயன்படுத்த வேண்டாம். அது தீப்பிடிக்கும் தன்மை கொண்டது. சோப்பு கொண்டு கை கழுவினால் போதுமானது” என தெரிவிக்கப்பட்டுள்ளது.


text: முதலீடு: ஏட்டிக்கு போட்டி அரசியலால் தாமதமாகும் வளர்ச்சி சுஷ்மா சுவராஜ் மற்றும் ராஜஸ்தான், மத்தியபிரதேச மாநிலங்களில் நடந்த முறைகேடுகள் தொடர்பாக விசாரணை நடக்க வேண்டும் என்பது காங்கிரஸின் கோரிக்கை. ஆனால் அதற்கு பிஜேபி எதுவும் உருப்படியாக நடவடிக்கை எடுத்தது போலும் தெரியவில்லை. அதே நேரத்தில் எதிர்க்கட்சிகளை சமாதானப்படுத்தும் நடவடிக்கைகளும் இல்லை. பங்குச்சந்தை எதிர்பார்க்கும் முக்கியமான பில்களான GST, நில மசோதா போன்றவை முடங்கிப் போய் உள்ளன. மீண்டும் அவசர சட்டம் எல்லாம் வேலைக்கு ஆகாது. சாணக்கியதனமாக அந்த மசோதாக்களை நிறைவேற்றுவது ஆளுங்கட்சியான பிஜேபியின் ஒரு முக்கிய கடமையே. பிஜேபிக்கு ராஜ்யசபாவில் பெரும்பான்மை இல்லாததால் அங்கு நிறைவேறுவதற்கு வாய்ப்பில்லை. அதனால் இரண்டு சபைகளின் கூட்டு தொடர் மூலம் தான் மசோதாக்கள் நிறைவேற்றப்பட வேண்டும். ஆனால் அதற்கு முன்னர் இந்த மசோதாக்கள் பெயருக்காவது ராஜ்யசபாவில் தோற்கடிக்கப்பட வேண்டும். ஆனால் அதற்கு காங்கிரஸ் விடுவதாக இல்லை. பாராளுமன்றமே பேசித் தீர்க்கத் தான். ஆனால் அமளியில் ஈடுபட்டு நடக்க விடாமல் செய்வதில் என்ன மாண்பு உள்ளது என்று தெரியவில்லை. பிஜேபி கடந்த சமயத்தில் அமளியில் ஈடுபட்டதாலே நாங்க இப்ப அமளியில் ஈடுபடுகிறோம் என்று காங்கிரஸ் ஈடுபட்டு வருகிறது. கடந்த தேர்தலில் காங்கிரஸ் ஏன் படுமோசமாக தோற்றது என்பதற்கு இன்னும் காரணங்களை அலசாமல் அமளியில் ஈடுபட்டால் அவர்களுக்கு எதிரமறையாகவே முடியும். அதே வேளை இதே நிலையில் சென்றால் மோடி எதிர்பார்க்கும் வளர்ச்சி மந்தமாக செல்வதற்கும் வாய்ப்பு உள்ளது. இது பிஜேபிக்கு ஆபத்தாக முடியலாம்.


text: நேத்ராவதி ஆறு |இந்தக் கட்டுரையில் மேற்கோள்கள் அல்லது உசாத்துணைகள் எதுவும் இல்லை.| நேத்ராவதி ஆறு இந்தியாவின் கர்நாடக மாநிலத்தில் சிக்மகளூர் மாவட்டத்தில் உள்ள குதிரேமுக் பகுதியில் உற்பத்தியாகி வரும் ஆறு. இது தர்மஸ்தாலா நகரின் குறுக்கே பாய்கிறது. இது பின்னர் குமாரதாரா ஆற்றுடன் சேர்ந்து பின்னர் அரபிக் கடலில் கலக்கிறது. இது ஏறத்தாழ 1353 ச.கி.மீ வடிநிலப் பரப்பைக் கொண்டது. வேளாண்மை மற்றும் மீன்பிடி[தொகு] நேத்ராவதியின் கரைகளில் வசிக்கும் பெரும்பான்மை மக்களின் தொழில் வேளாண்மை மற்றும் மீன்பிடித்தல் ஆகும். பருவமழை ஓய்ந்த காலங்களில் இந்த ஆறே வேளாண்மைக்கு ஆதாரம் ஆகும். இவ்வாறு மிகுந்த நீர் வளப்பம் கொண்டது. இவ்வாற்றில் மீன்பிடியை நம்பியே நிறைய குடும்பங்கள் வாழ்கின்றன.மேலும் இவ்வாற்றின் படுகைகளில் இருந்து மணல் வாரப்படுகிறது. இவ்வாற்றில் அமைந்துள்ள பாலம் மங்களூர் நகரின் நுழைவாயிலாகும். நூற்றாண்டின் தொடக்க காலங்களில் இந்த ஆறானது பாந்த்வால் ஆறு (Bantwal River) என அழைக்கப்பட்டது. இந்த ஆறானது கர்நாடகம் மாநிலத்தின் மேற்குத் தொடர்ச்சி மலையில் உற்பத்தியாகின்றனது.


text: அறுதியின்மைக் கொள்கை அறுதியுறாமைக் கொள்கை அல்லது அறுதியின்மைக் கொள்கை (Uncertainty principle) என்பது குவாண்டம் இயக்கவியலில், குறிப்பிட்ட இயற்பியப் பண்பு இணைகளைத் துல்லியமாக அறிதலில் உள்ள அடிப்படை வரையறையைக் குறிக்கும் ஒரு சமனிலி ஆகும். குவாண்டம் இயற்பியலில், ஹெய்சன்பர்க் ஐயப்பாட்டுக் கொள்கை பின்வருமாறு கூறுகிறது: "ஒரு சிறிய இடப்பகுதியில் ஒரு துகளின் அமைவிடத்தைச் சரியாகக் கண்டுகொள்வது அதன் உந்தத்தை ஐயப்பாடுக்கு உரியதாக்குகின்றது. மறுதலையாக, ஒரு துகளின் உந்தத்தைச் சரியாக அளக்கமுடியுமானால் அதன் இடம் ஐயத்துக்கு உரியதாகின்றது". குவாண்டம் பொறிமுறையில், துகள்களின் உந்தத்துக்கும், அமைவிடத்துக்கும் துல்லியமான பெறுமானங்கள் கிடையா, ஆனால் நிகழ்தகவுப் பரம்பல் மட்டுமே உண்டு. ஒரு துகளின் நிச்சயமான இடமும், நிச்சயமான உந்தமும் கொண்ட நிலைகள் எதுவும் கிடையா. அமைவிடம் தொடர்பாகக் குறுகிய நிகழ்தகவுப் பரம்பல் இருக்கும்போது, உந்தம் தொடர்பான நிகழ்தவுப் பரம்பல் அகன்றதாக இருக்கும். ஒரு அணுவின் இடத்தை ஃபோட்டான் துகள் கொண்டு அளக்க முற்படும்போது, தெறிக்கும் ஃபோட்டான் அணுவின் உந்தத்தை குறித்துச் சொல்லமுடியாத அளவினால் மாற்றுகிறது. இந்த அளவு இட அளவையின் துல்லியத் தன்மைக்கு எதிர் விகிதசமமாகும். சோதனை ஒழுங்குகள் எப்படி இருப்பினும், இந்த ஐயப்பாட்டுத் தன்மையின் அளவை, இக் கொள்கையினால் தீர்மானிக்கப்படுகின்ற ஒரு அளவுக்குக் கீழ் குறைக்க முடியாது. எடுத்துக்காட்டாய், ஒரு துகளின் இருப்பிடம் x மற்றும் திணிவுவேகம் p ஆகிய இணையுள் ஏதேனும் ஒன்று எந்தளவிற்குத் துல்லியமாய் கணக்கிடப்படுகிறதோ அந்தளவிற்கு மற்றொன்றை அறிவதில் துல்லியமற்றத் தன்மை ஏற்படும். இதுபோன்றதோர் வரையறை இருக்கிறது என்று வெர்னர் ஐசன்பர்க்கால் பட்டறிவுசார் கோட்பாடாய் 1927-இல் முன்மொழியப்பட்டது. எனவே அவரது பெயரால் இது சிலசமயங்களில் ஹைசன்பர்க் கொள்கை என்றும் அறியப்படும். பின்னர் அதே ஆண்டில் இன்னும் முறையான ஒரு சமனிலி, இருப்பிடத்தின் திட்டவிலக்கம் σx மற்றும் திணிவுவேகத்தின் திட்டவிலக்கம் σp ஆகியவற்றை தொடர்புபடுத்தி, ஏர்ல் ஹெஸ்ஸி கென்னார்டு என்பரால் வருவிக்கப்பட்டது (1928-இல் ஹெர்மன் வே என்பவராலும் தனியாய் இதே சமனிலி வருவிக்கப்பட்டது) இங்கு ħ என்பது குறைக்கப்பட்ட பிளாங்க் மாறிலி. தொடக்கத்தில், அறுதியின்மைக் கொள்கை, இயற்பியலில் கிட்டத்தட்ட இதேபோன்று இருக்கும் மற்றொரு விளைவு ஒன்றுடன் குழப்பிக்கொள்ளப்பட்டது, அது நோக்காளர் விளைவு, குறிப்பிட்ட சில அமைப்புகளைப் பற்றி அளந்தறிகையில் அளக்கும் செயலால் அவ்வமைப்புகளில் சிறிதேனும் தாக்கம் ஏற்படாமல் தவிர்க்க இயலாது என்பதே அவ்விளைவு. குவாண்டம் அளவில் ஹைசன்பர்க் அப்படி ஒரு விளைவையே குவாண்டம் அறுதியின்மைக்கான இயற்பிய “விளக்கமாக” அளித்தார். ஆனால் தற்பொழுது அறுதியின்மை வேறு என்பதும், அது அலை-போன்ற அனைத்து அமைப்புகளின் பண்புகளில் இயல்பாய் பொதிந்திருக்கின்றது என்பதும், அது குவாண்டம் இயற்பியலில் அனைத்து பொருட்களின் பருப்பொருள் அலை இயல்பால் உண்டாகிறது என்பதும் நன்கு அறிந்துகொள்ளப்பட்டுள்ளது. எனவே, அறுதியின்மைக் கொள்கை என்பது குவாண்டம் அமைப்புகளின் ஒரு அடிப்படை பண்பைச் சொல்வதாகும், தற்போதைய தொழில்நுட்பத்தின் அளந்தறிதல் திறத்தினைப் பற்றிக் கூறுவதன்று. அளந்தறிதல் என்று குறிக்கப்படுவது ஒர் இயற்பியன் நோக்காளன் பங்கேற்கும் செயலை மட்டுமே குறிப்பதன்று, அது பொதுவில் பருப்பொருள்கள் மற்றும் குவாண்டம் பொருட்கள் இடையிலான எந்தவொரு இடைவினையையும் குறிப்பிடுவது என்பதை இங்கே வலியுறுத்த வேண்டும். குவாண்டம் இயக்கவியலில் அறுதியின்மைக் கொள்கை இத்துணை அடிப்படைப் பண்பாய் இருப்பதனால், குவாண்டம் இயக்கவியலின் இயல்பான சோதனைகள் அனைத்தும் அதன் கூறுகளை எப்பொழுதும் உணர்த்தும். எனினும், சில சோதனைகள் அறுதியின்மையின் ஒரு குறிப்பிட்ட வடிவினைச் சோதிப்பதற்காகவே வடிவமைக்கப்படுவதும் உண்டு, எடுத்துக்காட்டாய், மீக்கடத்தி அல்லது குவாண்டம் ஒளியிய அமைப்புகளில் எண்-கட்டம் அறுதியின்மை சமனிலிகளைச் சோதித்தல் போன்றவை. இதன் பயனாக்கம் ஈர்ப்பலை குறுக்கீட்டுமானி போன்றவற்றிற்குத் தேவைபடுவதைப் போன்ற மிகமிகக் குறைந்த இரைச்சல் தொழில்நுட்பம் போன்றவற்றை உருவாக்குவது ஆகும். வெளி இணைப்புகள்[தொகு] - The certainty principle (ஆங்கிலத்தில்)


text: சந்தை நிலவரம்: நண்பர்களே! கல்கி ஒரு முறை சொன்னார். "இளமை காலத்தில் மிகுந்த மகிழ்ச்சி கொடுக்கக் கூடிய விஷயங்கள் இரண்டு. ஒன்று காதல் மற்றொன்று நட்பு. அதே சமயம், காதலைப் பொறுத்தவரை அதில் எவ்வளவு ஆனந்தம் இருக்கிறதோ அவ்வளவு துக்கமும் அடங்கி இருக்கிறது. ஆனால், ஆனந்தத்தை தவிர வேறு ஏதும் இல்லாத ஒரே ஒரு விஷயம் என்னவென்றால் அது நட்பு மட்டும்தான்". நட்பு நாட்கள் அற்புதமானவை. இன்றளவும் மறக்க முடியாதவை. நட்புக்களில்தான் எத்தனை வகை? பள்ளி நட்பு, கல்லூரி நட்பு, அலுவலக நட்பு, பொதுவான நோக்கங்களால் உருவாகும் நட்பு, நட்பின் நட்பான "நாடோடிகள்" நட்பு இப்படி சொல்லிக் கொண்டே போகலாம். நட்புக்கு ஏழை பணக்காரன் என்ற வித்தியாசம் தெரியாது. படித்தவன் படிக்காதவன் என்ற வித்தியாசம் கிடையாது. சேலத்தில் ஒரு இரும்பு உருக்காலையில் பணி புரிந்து, பின்னர் அரசு பணி கிடைத்து அங்கிருந்து விலகிய போது, அங்கு மிகவும் குறைந்த ஊதியத்தில் பணி புரிந்த நண்பர்கள், தமது மாத வருமானத்தில் பெரும்பகுதியை இட்டு, நான் மறுத்த போதும், எனக்காக ஒரு கைக்கடிகாரம் வழங்கினார்கள். அதற்கு பிறகு நான் எத்தனையோ விலை உயர்ந்த கடிகாரங்கள் வாங்கினாலும் அந்த பழைய கடிகாரம் இன்றளவும் எனக்கு ஸ்பெஷல்தான். மற்ற கடிகாரங்கள் நேரத்தை மட்டும் காட்ட, இந்த கடிகாரம் நட்பையும் சேர்த்து காட்டுகிறது. நட்புக்கு இனம், மொழி, மதம் வித்தியாசங்கள் கிடையாது. என்னுடைய மிகச் சிறந்த நண்பர்களில் பலர் பிற மொழியை தாய்மொழியாக கொண்டவர்கள்தான். எத்தனையோ முறை மதம் சார்ந்த இடங்களுக்கு செல்ல திட்டம் இடும் போது, இவர் இந்த மதத்தை சார்ந்தவர், இங்கு வர முடியாது என்றெல்லாம் நினைத்ததே இல்லை. போனால் எல்லோரும் ஒன்றாகத்தான் சென்று இருக்கிறோம். நட்புக்கு வயது வித்தியாசம் கிடையாது. பல சமயங்களில், நம்மை விட வயதில் மிகவும் மூத்தவர்களை "டா" போட்டு கூட பேசியிருக்கிறோம். சில பெரியவர்களுடன் ஏற்படும் மரியாதையான நட்பு நமக்கு வாழ்வின் கலங்கரை விளக்கமாக அமைந்திருக்கிறது. இளையவர்களுடன் ஏற்படும் நட்பு, நமது மனதின் வயதை குறைக்கின்றது. நாடோடிகள் படத்தில் சொல்வது போல, "நண்பனின் நண்பன் எனக்கும் நண்பனே" மட்டுமே உண்மை அல்ல. "நண்பனின் உறவுகள் எனக்கும் உறவுகளே" என்பது கூட உண்மைதான். நானே எத்தனையோ முறை, நண்பர்கள் வீட்டில் இல்லாத போதிலும் அவர்களின் வீட்டில் தங்கி இருக்கின்றேன். இன்றளவும் கூட, சொந்த ஊருக்கு செல்லும் போதெல்லாம், எனது நண்பர்களின் உறவுகளையும் முடிந்த வரை பார்த்து விசாரித்து விட்டுத்தான் வருகிறேன். நட்பு வட்டாரம் பெரிதாக இருக்கும் போது, காதல் எல்லாம் ஒரு மண்ணாங்கட்டி என்று நினைக்க தோன்றும். ஆண் பெண் வித்தியாசம் தெரியாது. நம் மனம் ஒத்தவர் ஒரு மனித துணை என்ற உணர்வு மட்டும்தான் இருக்கும். நண்பர்களுடன் பயணம் செய்யும் போது, ஏதோ ஒரு பெரிய படையின் நடுவே நடப்பது போன்ற ஒரு பாதுகாப்பு உணர்வு கூட தோன்றி இருக்கிறது. மாலையில் தொடங்கி பின்னிரவு வரை எவ்வளவோ பேசி தீர்த்திருக்கிறோம். அப்போதெல்லாம் உலகமே நம் காலடியில் கிடப்பது போன்ற ஒரு உணர்வு தோன்றி இருக்கிறது. அன்று அப்படி என்னதான் பேசினோம் இன்று நினைக்கையில் மலைப்பாக இருக்கிறது. சேலத்தில் இருந்தவரை எங்களுக்கு ஏற்காடு ஓர் வேடந்தாங்கலாக இருந்திருக்கிறது. இதே ஆகஸ்ட் முதல் ஞாயிற்று கிழமை நண்பர்கள் தினத்தில் எத்தனையோ முறை ஏற்காடு பின்வழி சாலையில் மெல்லிய மழைச் சாரலில் நடுசாலையில் ஆட்டம் போட்டிருக்கிறோம். மயங்கும் மாலை நேரத்தில், ஏரிக் கரையோரம் அரட்டை அடித்து விட்டு, இரவு நேரங்களில் சேலத்திற்கு திரும்பி இருக்கிறோம். மொபெட் முதல் கார் வரை அனைத்து வாகனங்களும் ஒருவருக்கொருவர் சாலை வெளிச்சம் இட்டு கொண்டு ஊர்வலமாக வந்திருக்கிறோம். அன்றைய தினம் எதிர்கொள்பவர்கள் அனைவருமே நண்பர்களாகத்தான் தெரிந்திருக்கிறார்கள். ஒருவரது இன்பதுன்பங்கள் மற்றவர்களாலும் பகிரப் பட்டிருக்கின்றன. காதல் தோல்வியில் காணாமல் போன ஒரு நண்பரை குடும்பத்தோடு சேர்த்து வைக்க வேண்டிய பொறுப்புடன், ஊர் ஊராக தேடி அலைந்த அனுபவங்கள் உண்டு. முன் பதிவு செய்யப் படாமல், சில பிச்சைக்காரர்களுடனும், தொழு நோயாளிகளுடனும், ரயில் பயணம் செய்து, மொழி புரியாத மாநிலங்களில், தேடி அலைந்த "நாடோடிகள்" அனுபவங்களும் உண்டு. ஒவ்வொரு ரயில்வே நிலையத்திலும் போலீசாரிடம் புகைப் படத்தை காட்டி விசாரிக்கையில், ஒரு உரிமை கோராத பிணம் இருக்கிறது என்று தகவல் கிடைக்க, நெஞ்சம் படபடக்க "நண்பர் இல்லை" என்று உறுதி செய்ய வேண்டிய கட்டாயமும் வந்திருக்கிறது. மேற்சொன்ன அனுபவங்களில் பல பலருக்கும் ஏற்பட்டிருக்கும். பல திரைப் படங்களும் எழுத்துக்களும் நட்பின் பெருமையை மிகச் சிறப்பாகவே வெளிக் காட்டியுள்ளன. இருந்தாலும், இருந்தாலும் கூட, சொந்த அனுபவங்களை இந்த நண்பர்கள் தினத்தில் அசை போடுவது ஒரு விளக்க முடியாத சந்தோசத்தை கொடுக்கிறது. இன்றளவும் கூட என்னுடைய பல நண்பர்களுடன் தொடர்புகளை தொடர்ந்து கொண்டுதான் இருக்கிறேன். அதே சமயம் எத்தனையோ ஆண்டுகள் தொடர்பில்லாமல் பின்னர் எப்போதாவது பார்க்க நேர்ந்தாலும், அதே தோழமை உணர்வுடன் "டேய்! என்னடா இப்படி மாறி விட்டாய்" என்று அன்பை பகிரும் நண்பர்களும் உண்டு. நட்புக்கு ஒருவருடன் ஒருவர் மிக அருகாமையிலோ அல்லது அடிக்கடி தொடர்பு வைத்துக் கொண்டோ இருக்க வேண்டிய அவசியம் இருந்தது இல்லை. இந்த பதிவுலகில் கூட பலரும் நேருக்கு நேர் பார்க்காமலேயே, தொலைபேசி தொடர்புகள் இல்லாமலேயே மனதுடன் பெருமளவு நெருங்கி இருக்கிறார்கள். இந்த பதிவு வலையை ஆரம்பித்த பிறகு வரும் இந்த முதல் நண்பர்கள் தினத்தில் அனைத்து பதிவுலக தோழர்களுக்கும் அன்பான வாழ்த்துக்களை தெரிவித்துக் கொள்கிறேன். நீங்களும் உங்களது நட்பு அனுபவங்களை ஒரு கணம் உங்கள் மனக்கண் முன் கொண்டு வாருங்கள். முடிந்தால் உங்களது பழைய நண்பர்களுடன் தொடர்பு கொண்டு வாழ்த்துக்களை பரிமாறிக் கொள்ளுங்கள். நட்பை விட சிறப்பான, அள்ள அள்ள குறையாத, மகிழ்ச்சி செல்வம் வேறெங்கும் இல்லை. மீண்டும் ஒருமுறை அனைவருக்கும் நண்பர்கள் தின வாழ்த்துக்கள்! Posted by Maximum India at 11:59 AM //மற்ற கடிகாரங்கள் நேரத்தை மட்டும் காட்ட, இந்த கடிகாரம் நட்பையும் சேர்த்து காட்டுகிறது. :-) நல்லாருக்கு நண்பர்கள் தின வாழ்த்துக்கள்!!! :) நல்ல பகிர்வு சார், நட்பு பகிர்வு. நட்பு தின நல்வாழ்த்துக்கள். இன்று நட்பு தினமாமே நமக்கு தினம் தினம் நட்பின் தினம் தானே.... //இன்று நட்பு தினமாமே நட்பின் தினம் தானே....// உண்மைதான் பீர். நல்ல நட்புக்கு எல்லா நாளும் நண்பர்கள் தினம்தான். நண்பர்கள் தின வாழ்த்துக்கள்!!!! நன்றி நரேஷ்! உங்களுக்கும் எனது வாழ்த்துக்கள்! நன்றி வால்பையன்! உங்களுக்கும் எனது வாழ்த்துக்கள்! அருமையா சொல்லிருகீங்க. எனக்கும் அப்படித்தான் ரோட்டுல யாராவது அடிபட்டிருந்தாக்கூட நம்ம ஆளுகளான்னு ஒருதடவ நின்னு பாத்துட்டு தான் போவேண்.